Penguncupan KDNK 17.1 peratus

KUALA LUMPUR: Keluaran Dalam Negara Kasar (KDNK) yang merosot ketara sebanyak 17.1 peratus pada suku kedua 2020 merupakan prestasi ekonomi yang terburuk di ASEAN, buat masa ini.

Bagi Malaysia, angka berkenaan adalah penguncupan dua angka bagi suku tahunan yang terburuk sejak 1998 atau kira-kira 20 tahun berikutan pelaksanaan sekatan perjalanan keluar masuk yang tidak pernah berlaku sebelum ini bagi membendung penularan Covid-19.

Berikutan itu, Bank Negara Malaysia (BNM) telah menyemak semula unjuran KDNK 2020 kepada -3.5 hingga -5.5 peratus daripada -2 hingga 0.5 peratus sebelum ini berikutan anggaran awal itu dibuat berdasarkan tempoh pelaksanaan kawalan pergerakan selama empat minggu berbanding tujuh minggu.

Gabenor BNM, Datuk Nor Shamsiah Mohd Yunus semalam berkata, ekonomi negara dijangka pulih dan mencatat pertumbuhan pada 5.5 peratus hingga 8 peratus pada 2021.

Di peringkat serantau, Singapura baru-baru ini mengumumkan KDNKnya merosot 13.2 peratus pada suku kedua sekali gus mengalami kemelesetan teknikalnya yang pertama dalam tempoh 11 tahun.

Kementerian Perdagangan dan Industri republik itu ketika mengeluarkan Prestasi Ekonominya terkininya bagi suku kedua 2020 telah menurunkan unjuran KDNK bagi 2020 iaitu antara  -7.0 kepada -5.0 peratus berbanding -7.0 hingga -4.0 peratus.

Pada masa yang sama, ekonomi Indonesia mengalami kemelesetan teknikal pada suku kedua, selepas mengalami kemerosotan KDNK 5.32 peratus, paras terendah yang direkodkan sejak suku pertama 1999.

Kira-kira 3.7 juta individu dilaporkan telah kehilangan pekerjaan tahun ini dengan jumlahnya dijangka mencecah kira-kira 10 juta menjelang akhir tahun ini.

Ekonomi Filipina merosot kepada kemelesetan teknikal bagi tempoh April hingga Jun berikutan KDNK berkurangan 16.5 peratus, penyusutan paling ketara sejak 1981.

Satu-satunya negara yang mencatatkan pertumbuhan positif pada suku kedua setakat ini, walaupun lebih perlahan berbanding tahun sebelumnya adalah Vietnam yang berkembang 0.36 peratus dengan Perdana Menteri Nguyen Xuan Phuc memberikan komitmen untuk mengekalkan pertumbuhan melebihi 5.0 peratus.

Negara lain yang belum mengumumkan data suku kedua mereka adalah Thailand yang mengunjurkan ekonomi mereka untuk menguncup 12 hingga 13 peratus yang merekodkan pertumbuhan negatif bagi negara itu.

Ketua Pakar Ekonomi Bank Islam Malaysia Bhd, Dr. Mohd Afzanizam Abdul Rashid berkata ekonomi Malaysia dijangka lebih merosot pada 2020 apabila bank itu menyemak semula unjuran tahun penuh 2020 daripada -1.5 peratus kepada -4.0 peratus.

Beliau berkata pandemik tersebut menyebabkan ekonomi terhenti dengan 735 industri merekodkan pengurangan output.

“Memandangkan ekonomi akan terus beroperasi, walaupun secara berperingkat, kita menjangkakan aktiviti-aktiviti ekonomi untuk meningkat pada suku ketiga 2020 dan akan berlanjutan pada tiga bulan terakhir tahun ini,” katanya kepada Bernama.

Malah, beliau berkata pengembangan dasar fiskal yang dilaksanakan kerajaan dan pendirian monetari akomodatif oleh BNM akan mendorong ekonomi bagi tempoh yang masih berbaki tahun ini dan tahun depan. – Bernama

See author's posts


Tiga mata pertama diraih

SELEPAS mengharungi enam perlawanan Liga Super 2022, Sarawak United FC (SUFC) akhirnya melakar kemenangan pertama selepas mengalahkan PJ City FC di Stadium MBPJ, Petaling Jaya malam semalam.

Kemenangan itu amat manis selepas anak buah B.Sathianathan hanya meraih satu mata hasil keputusan seri dengan Penang FC.

SUFC memulakan perlawanan menentang PJ City FC dengan perlahan namun Boris Kok berjaya menjaringkan gol pertama menerusi Boris Kok pada minit ke-21.

Bermula babak kedua, anak buah Sathiathan terus mengancam kubu PJ City FC dan gol kedua mampu diraih menerusi Francis Kone pada minit ke-46.

PJ City FC merapatkan jaringan pada minit ke-74 menerusi  R.Kogileswaran.

Harapan PJ City FC untuk menyamakan kedudukan lebur selepas Kone menjaringkan gol ketiga SUFC pada minit ke-85.

Kemenangan itu meletakkan SUFC naik ke tangga ke-11 liga.

Sementara itu, Sathianathan berkata, faktor kejayaan terbabit banyak dibantu oleh usaha keras pemain yang bijak manfaatkan peluang untuk memastikan kemenangan -1 ke atas PJ City.

Malah, kemenangan itu juga didorong keadaan permukaan padang di MBPJ berada pada tahap terbaik sekali gus membantu memudahkan lagi anak buahnya menghasilkan gol.

“Tak sangka kita dapat tiga mata, tapi syabas kepada pemain yang bermain mati-matian walaupun ada yang baru lepas Covid-19 dan sebagainya.

“Gol yang kita nanti dalam empat perlawanan, hari ini kita dapat tiga gol dan ini sedikit sebanyak melegakan pasukan. Saya harap kita kekalkan momentum ini,” katanya selepas perlawanan.

Keputusan lain menyaksikan Sri Pahang FC turut melakar kemenangan 3-1 ke atas Penang FC.

See author's posts


50 penerima terima sumbangan Ragad

MIRI: Isteri Yang di-Pertua Negeri, Toh Puan Ragad Kurdi Taib menyampaikan sumbangan kepada 50 penerima daripada kumpulan asnaf sempena Majlis Jalinan Kasih di sini, semalam.

Setiap penerima menerima sumbangan berupa barangan keperluan asas dan sejumlah  wang tunai.

Sumbangan ini bertujuan meringankan beban golongan kurang bernasib baik dan  terkesan akibat pandemik Covid-19.

Sementara itu, Toh Puan Ragad turut menyerahkan cek sumbangan kepada lima Pertubuhan Bukan Kerajaan (NGO) yang masing-masingnya menerima RM5,000.

Lima NGO tersebut ialah Persatuan Paliatif Miri, Miri Welfare Generation Cross Over  Society Miri, Urusetia Saudara Kita Bahagian Miri, Pusat Care Miri dan Doh Kayan Telang Usan.

Beliau turut menyampaikan simbolik penyampaian geran Kerajaan Sarawak kepada empat Program Pemulihan Dalam Komuniti (PPDK) iaitu PPDK Miri, PPDK Sunflower, PPDK Morsjaya dan PPDK Eda Beran Long Laput melalui Jabatan Kebajikan Masyarakat (JKM) Sarawak.

Pada majlis sama, beliau turut menyampaikan 108 kotak pelitup muka kepada  Persatuan Wanita Doh Kayan Telang Usan (DKTU) yang diserahkan kepada wakil persatuan DKTU, Georgina Usun.

Turut hadir, Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak, Dato Sri Fatimah Abdullah dan Menteri Muda Wanita, Keluarga dan Pembangunan Kanak-Kanak, Datuk Rosey Yunus.

See author's posts


Restoran Go Izakaya saji makanan Jepun segar, berkualiti

SEKALI sekala jika ingin mengubah selera, apa kata anda menikmati hidangan Jepun yang segar dan menyelerakan dengan harga yang berpatutan.

Di sekitar bandar raya Kuching ini, memang ada banyak pilihan makanan Jepun yang ditawarkan tetapi yang terbaharu dan patut dicuba ialah Restoran Go Izakaya di Lot 188, Ground Floor, Jalan Wan Alwi.

Melangkah masuk ke restoran ini, mata akan terpaku ke arah dekorasi-dekorasi menarik dan keselesaan suasananya. Difahamkan, setiap dekorasi sengaja diolah sedemikian rupa bagi memberikan pelanggan pengalaman menjamu selera seperti di Negara Matahari Terbit itu.

Bagi yang beragama Islam, tidak perlu bimbang untuk menjamu selera di sini kerana restoran ini tidak menyajikan daging khinzir. Untuk lebih meyakinkan,  tiga daripada tujuh cef berpengalaman di sini adalah beragama Islam.

Ada lebih 100 hidangan Jepun ditawarkan yang disediakan daripada bahan-bahan segar dan berkualiti yang diimport dari Norway, manakala bahan panggang seperti Tuna dan Sashimi  pula didatangkan dari Taiwan.

Bahan-bahan mentah segar yang lain pula didatangkan khas dari Kuala Lumpur pada setiap Selasa dan Jumaat bagi menjamin hidangan yang ditawarkan sentiasa segar dan berkualiti.

Untuk lebih menggamit selera, setiap hidangan dihidangkan dengan deko makanan yang menarik, hasil kreativiti cef-cefnya.

Melihat menunya pula, ada banyak pilihan hidangan dengan nama-nama unik. Antaranya termasuklah Dragon Mentai Roll, Salmon Mentai Roll, Inari Mentai Roll, Unagi Special Roll, Cheese California Roll, Spicy Shisamo Roll, sashimi pelbagai jenis seperti Hourai Sashimi Moriawase, Sakura Sashimi, Go Sashimi Moriawase, Yama To Kawa Sashimi.

Bagi penggemar salad pula, pilihan yang ditawarkan termasuklah  Salmon Salad, Kani Salad, Wakame Salad, Sashimi Salad, Smoked Duck Salad dan sebagainya.

Restoran ini juga turut menyajikan lebih 20 jenis sushi seperti Salmon Sushi, Maguro Sushi, Shiro Maguro, Hokkigai Sushi, Kani Sushi dan sebagainya.

“Hidangan paling laris di sini ialah Dragon Mentai Roll dan Salmon Head Shioyaki,” kata Andy Chai Kian Chai, , salah seorang daripada lima pengasas Restoran Go Izakaya ini.

Menurut Andy lagi, restoran tersebut mendapat sambutan yang memberangsangkan sejak dibuka lima bulan yang lalu.  Malah semua hidangan sentiasa habis terjual sebelum operasi harian tamat.

“Selain itu, bagi mematikan keselesaan dan kepuasan para pelanggan, jumlah menu akan ditambah selepas majlis perasmian ini manakala kami juga bercadang untuk memperluas ruang restoran ini,” ujarnya ketika ditemui Utusan Sarawak.

Bercerita ringkas tentang sejarah restoran ini, Andy berkata, beliau dan empat rakannya mengambil keputusan untuk menyertai industri gastronomi di bandar raya ini memandangkan dengan menawarkan hidangan Jepun.

Restoran Go Izakaya dibuka setiap hari bermula 11.00 pagi hingga 2.00 petang dan 5.00 petang hingga 10.00 malam.

Oleh RYNNA SHA’ERRA

See author's posts


Pemandu lori enggan berundur

INCHEON: Pemandu trak Korea Selatan mengadakan bantahan hari kelapan semalam berhubung gaji dan kos bahan api yang meningkat, seterusnya memburukkan rantaian bekalan global dengan mogok yang menurut pegawai telah menyebabkan kerugian lebih AS$1 bilion.

Tindakan perindustrian itu mengganggu penghantaran dan pengeluaran untuk sektor keluli, petrokimia dan automobil yang penting, dalam ujian awal untuk Presiden baharu Yoon Suk-yeol yang berikrar untuk menangani pertikaian buruh dengan tegas.

Korea Selatan ialah pengeksport cip memori terbesar di dunia dan rumah kepada kuasa besar cip global Samsung Electronics, serta syarikat kereta besar termasuk Kia dan Hyundai Motors.

Tetapi, para pemandu lori berkata, mereka terdesak berikutan kenaikan mendadak harga bahan api dengan inflasi pada paras tertinggi dalam tempoh lebih sedekad.

Mereka juga memprotes penamatan jaminan gaji minimum.

“Apa yang kami minta adalah untuk menghapuskan ketidakpastian dalam hidup kami. Rezeki kami menjadi taruhan,” kata Cho Jeong-jae, ahli Kesatuan Solidariti Pemandu Lori Kargo.

Mogok dalam ekonomi keempat terbesar di Asia itu adalah tamparan terbaharu kepada rantaian bekalan antarabangsa yang sudah tegang akibat penutupan Covid-19 di China dan pencerobohan Rusia ke atas Ukraine.

Kementerian Perdagangan Korea Selatan berkata, tindakan itu telah mengakibatkan kerugian bagi perniagaan kira-kira 1.6 trilion Won (AS$1.2 bilion).

Bantahan yang sama berlaku di seluruh negara dengan lebih 7,000 orang mengambil bahagian di 14 lokasi setakat Isnin, menurut kementerian tanah.

Cho berkata, kenaikan kos bahan api tidak dicerminkan dalam bayaran yang dibayar oleh perniagaan untuk mengangkut barangan mereka.

“Apabila harga bahan api turun, ia dicerminkan dengan cepat dengan menurunkan kos pengangkutan. Tetapi, itu tidak berlaku apabila harga bahan api meningkat, ujar Cho.

Na Han-myeon, yang telah memandu teksi dan trak selama 44 tahun berkata, kebanyakan pemandu lori juga jarang diberi pampasan untuk waktu kerja yang panjang.

“Ramai di antara kami bekerja 17 jam sehari. Kami boleh menanggungnya, tetapi kos buruh tidak kembali kepada kami dan ia seolah-olah memendekkan hidup kami sedikit demi sedikit,” ujarnya.

Pada mesyuarat Kabinet semalam, Perdana Menteri Han Duck-soo menggesa agar mogok dihentikan, mengatakan ia boleh memberikan tamparan yang sangat sukar kepada ekonomi yang dipacu eksport negara.

Tetapi, penunjuk perasaan berkata, perhimpunan tidak akan berhenti sehingga suara mereka didengari.

“Kami tidak mempunyai tempat lain untuk berundur. Kami tidak akan berhenti sehingga tuntutan kami diterima, kerana semua yang kami lakukan dengan berundur adalah melepaskan hak kami,” kata Lee Seung-ho, yang memandu trak selama tiga dekad.

Rundingan sedang berjalan, tetapi kerajaan mendapat kecaman kerana dasar ‘bermusuhan’ terhadap pekerja yang dikatakan pengkritik meningkatkan ketegangan.

Mengenai jejak kempen, Yoon berikrar untuk bersikap tegas terhadap pertikaian buruh dan menunjukkan beliau lebih pro-perniagaan dalam isu-isu seperti waktu kerja minimum.

Menurut Kementerian Pengangkutan, sekurang-kurangnya 23 ahli Kesatuan Solidariti Pemandu Lori Kargo ditangkap kerana ‘aktiviti haram’ pada protes yang termasuk mengganggu operasi kenderaan biasa. -AFP

See author's posts


Kadar kebolehjangkitan Covid-19 di Jerman meningkat

JERMAN: Kadar kebolehjangkitan Covid-19 di Jerman melonjak ke angka 1.79 iaitu lebih jauh di atas tahap yang diperlukan untuk mengawalnya dalam jangka panjang.Menurut laporan AFP menunjukkan angka itu meningkat mendadak daripada 1.06 pada Jumaat dan menjadi petanda buruk di negara paling ramai penduduk dalam Kesatuan Eropah itu.

Institut itu mengaitkan kenaikan tersebut dengan jumlah kes penularan tempatan yang dikesan di lokasi kilang pembungkusan daging, pusat logistik, kawasan pelarian, gereja dan majlis keluarga.Lapor AFP, oleh kerana bilangan kes di Jerman pada umumnya rendah berbanding negara Eropah lain, wabak ini mempunyai pengaruh kuat terhadap nilai kebolehjangkitan.

Kadar kebolehjangkitan atau R-Naught 1.79 bermaksud 100 individu yang dijangkiti virus itu telah menjangkiti anggaran 179 individu lain.Kadar kebolehjangkitan di bawah 1 diperlukan untuk beransur-ansur membendung virus itu.Canselor Angela Merkel lebih cenderung untuk mempertahankan perintah sekatan pergerakan namun Jerman akhirnya mengurangkan sekatan berikutan tekanan daripada wilayahnya.-AFP

See author's posts


Kes Covid-19 di Indonesia cecah 23,851

JAKARTA: Kes positif Covid-19 di Indonesia kini berjumlah 23,851 dengan 55 kes kematian lagi dicatatkan berlaku dalam tempoh 24 jam.

Menurut jurucakap Pemerintah Indonesia berkenaan Covid-19, Achmad Yurianto, bagi tempoh 12 tengah hari semalam sehingga jam 12.00 tengah hari semalam, sebanyak 686 tambahan kes positif baharu, manakala jumlah keseluruhan kematian akibat virus itu kini meningkat kepada 1,473 orang.

“Ketika ini juga seramai 12,667 pesakit masih dalam pemantauan Covid-19,” katanya dalam sidang media hariannya yang disiarkan menerusi YouTube rasmi Badan Nasional Pengurusan Bencana (BNPB) Indonesia.

Provinsi Jakarta masih mencatatkan jumlah keseluruhan kematian tertinggi setakat ini iaitu 509 kes, diikuti Jawa Timur (320 kes) dan selebihnya di wilayah-wilayah lain di Indonesia.- Bernama

See author's posts


Teruskan tradisi tahunan sumbang 20 lagi kerusi roda

KUCHING: Socoe Sdn Bhd pada tahun ini meneruskan lagi tradisi tahunannya dengan menyumbang 20 lagi kerusi roda.

Sebanyak 20 unit kerusi roda itu diserahkan kepada Skuad Prihatin Saribas untuk membantu kumpulan sasar.

Kerusi roda yang diterima juga disumbangkan kepada pihak hospital dan klinik di kawasan Betong dan Debak.

Timbalan Menteri Pembangunan Kesejahteraan Komuniti Mohamad Razi Sitam berkata, sumbangan itu akan diberikan kepada golongan sasar iaitu warga emas yang ada masalah kesihatan, orang kelaianan upaya (OKU) dan pesakit yang mengalami masalah pergerakan.

“Bantuan kerusi roda bagi memudahkan pesakit untuk bergerak, sama ada di rumah mahupun ketika hendak ke hospital.

“Selain bantuan kerusi roda, skuad juga membantu dari aspek keperluan asas seperti makanan. Pada kebiasaannya, kita akan memberikan bakul makanan,” katanya.

Razi yang juga Ahli Dewan Undangan Negeri (ADUN) Saribas berkata, syarikat tersebut juga antara penyumbang 10 unit kerusi roda kepada pihaknya pada tahun lepas untuk tujuan kebajikan.

Beliau berkata demikian pada majlis sumbangan kerusi roda daripada SOCOE Sdn Bhd di Bangunan Baitulmakmur II di sini, hari ini.

Turut hadir, Ketua Pegawai Eksekutif Socoe Sdn. Bhd. JW Sam.

Oleh Mohd Neenatul Aizal

See author's posts


Rayat enda milih chalun GPS rugi

TERIMA KASIH… Datuk Francis Harden Hollis nerima pemeri ari pengari Biro Indu maya Pengerami Bejadi BalaiRaya Rumah Denis Thomas, Kampung Liu C, Bayai, Sri Aman empai lama ke udah.

SRI AMAN: Rayat ke milih chalun ukai ari Gabungan Parti Sarawak (GPS) maya Pengawa Bepilih Besai Nengeri Ke-12 (PRN-12) ba sitak menua diri empu maya bulan Disember ke udah tau dikumbai rugi.

Kebuah baka nya laban GPS agi megai Perintah Sarawak pengudah PRN-12 sereta semina nyediaka agih ngagai pengari rayat diri empu, ku Sapit Menteri Pelajar, Inovasyen enggau Pemansang Pengelandik, Datuk Francis Harden Hollis.

“Genap iku Kaban Kunsil Nengeri (ADUN) GPS bisi pengelebih ba timpuh lima taun laban diberi agih dikena neruska projek pemansang ba sitak menua sida empu.

“Taja pia, ADUN ukai ari GPS nadai agih dikena neruska pemansang. Nya ngasuh rayat ke milih sida iya maya PRN-12 pesap-pesap aja lebuh meda sitak DUN GPS bukai terus sereta seruran ngasaika pemansang,” ku iya.

Iya ti mega ADUN Simanggang mansutka jaku munyi nya maya Pengerami Bejadi  Balai Raya Rumah Denis Thomas, Kampung Liu C, Bayai empai lama ke udah.

Lebuh bejaku maya pengerami nya Harden madahka, genap iku ADUN GPS diberi agih penyampau RM5 juta setaun dikena ngemujurka projek ngena agih Program Transformasyen Menua Pesisir (RTP) ba sitak menua diri empu.

“Kelimpah ari nya kami mega diberi agih penyampau RM2 juta setaun ungkup Projek Mit Menua Pesisir (MRP), RM1 juta ungkup Projek Ngaduka Rumah Seranta Sarawak (PPRMS) sereta RM1 juta unngkup Program Tabung Fasilitasyen Betanam Betupi (AFF).

“Nya kebuah pengelebih ke bisi diasaika rayat nemu ngena chara demokrasi dikena ngemajuka diri empu, tang meri penusah ngagai sida ke enggai nyukung GPS ketegal deka nukar perintah,” ku iya.

Sama bisi enggau maya pengerai nya Sapit Residen Bagi Menua Sri Aman Elvis Didit, Penghulu Bailey Gamang, Penghulu Mingging Sigan, Penghulu Andar Suntai, Raban Kunsil Pelilih Sri Aman iya nya Kaunsilor Denneil Saweng enggau Kunsilor Gerunsen Nyelang sereta bala tuai raban bansa.

Harden maya pengerami nya madahka agih penyampau RM5,000 diberi ngagai Kampung Liu C dikena meli atap rumah sereta RM5,000 agi diberi ngagai Biro Indu genturung pendiau nya.

Maya pengerami nya iya mega ngemendarka agih MRP penyampau RM5,000 diberi ngagai Komiti Pemaju enggau Pengelikun Genturung Pendiau (JKKK) Rumah Denis Thomas, Kampung Liu C dikena meli atap rumah sereta RM5,000.00 agi diberi ngagai Biro Indu dikena meli perengka dapur.

Dulu ari nya Balai Raya Rumah Denis Thomas, Kampung Liu C digaga ngena ungkus  RM50,000 ke diberi Kaban Parlimen Barisan Nasional (BN) maya nya suba tang diketuka laban kontraktor enda ulih nyatup pengawa nya.

Taja pia, projek ngaga balai raya nya disambung Harden baru pengudah iya meri agih ari RTP DUN Simanggang dikena nentu fasiliti ke baka nya tembu digaga ba taun 2021.

See author's posts


Idam gelaran antarabangsa pertama

AARON Chia dan Soh Wooi Yik.

BEREGU badminton lelaki nombor satu negara Aaron Chia-Soh Wooi Yik mengidam untuk meraih kejuaraan pertama di kejohanan antarabangsa pada Terbuka Malaysia 2022 yang akan berlangsung di Axiata Arena di Bukit Jalil, Kuala Lumpur dari 28 Jun hingga 3 Julai ini.

Pasangan ranking keenam dunia itu yang menamatkan kemarau 16 tahun Malaysia merangkul pingat emas beregu lelaki pada Sukan SEA 2019 di Filipina, kini rancak mengatur strategi terbaik bagi merealisasikan impian itu di hadapan penyokong sendiri.

“Sebenarnya setiap kejohanan kita rasa ini kalilah (juara) tetapi berkali-kali tak sampai lagi. Kita tetap akan cuba…bukan senang mahu menang tetapi itulah kita kena tempuh secara berperingkat,” kata Aaron kepada pemberita di Akademi Badminton Malaysia (ABM) di Bukit Kiara di sini, semalam.

Beraksi di laman sendiri, pemain berusia 25 tahun itu berkata mereka mengharapkan sokongan daripada peminat badminton tanah air untuk dijadikan motivasi bagi menampilkan persembahan cemerlang di kejohanan tersebut.

Malah, Aaron mengakui teruja untuk membuat penampilan di Terbuka Malaysia selepas dua tahun kejohanan berprestij itu tidak dipertandingkan susulan penularan pandemik Covid-19.

“Saya harap peminat terus menyokong kami dan berharap kita boleh buat yang terbaik di Terbuka Malaysia supaya tidak menghampakan peminat,” katanya.

Dalam pada itu, beliau yang memenangi pingat gangsa Sukan Olimpik Tokyo 2020 bersama Wooi Yik berharap dapat menebus kekalahan lepas di pusingan kedua Terbuka Denmark tahun lepas di tangan gandingan Akira Koga-Taichi Saito dari Jepun, pada pusingan pertama Terbuka Malaysia.

Menurutnya, mereka akan kekal fokus dan mendengar nasihat yang diberikan Pengarah Kejurulatihan Beregu Persatuan Badminton Malaysia (BAM) Rexy Mainaky dalam mencapai prestasi terbaik.

“Jurulatih Rexy memang kata kita kena lebih ‘hunger’ untuk menang setiap perlawanan sebab ia jelas nampak bila kami sudah di separuh akhir atau di final, mungkin kita terlalu fikir banyak jadi kurang fokus pada perlawanan,” katanya.

Sementara itu, beliau berkata mereka masih dalam proses pemulihan akibat keracunan makanan ketika menyertai Kejohanan Masters Indonesia, minggu lepas.

Sabtu lepas, Aaron-Wooi Yik tewas pada separuh akhir Terbuka Indonesia di tangan pasangan China, Liu Yu Chen-Ou Xuan Yi  21-18, 21-13. -Bernama

See author's posts


Pengerindu Bepangan

TUSUN KE-3

MALAM nya Brendan tekenyit bisi ninga indai iya tak sikuk-sikuk nyabak. Apai Brendan udah ba tisi indai iya mega. Brendan lalu jampat berundingka nyangka nama kebuah indai iya nyabak. Brendan lalu nudukka diri nyendi indai iya.

“Lapa nuan tak nyabak dih indai?” ku iya nanya enggau serengung nyawa ke ngayanka iya bisi pengirau.

“Entah, lama iya udah nyabak. Aku nanya, iya lalu enggai nyaut. Tanya mih nyangka iya ka madah ngagai nuan,” ku lampat apai Brendan.

“Indai, padah mih. Nama, nuan irauka aku ka?” tanya Brendan.

“Irau aku nak. Chukup irau,” ku Ipah. Iya nguing lalu nunga Brendan sambil murus bau anak bujang nya.

“Nama utai dikirau nuan indai? Aku ukai nya kini-kini. Aku belajar,” ku Brendan.

“Iya mih nak. Aku gaga amat nemu nuan masuk U tang irau. Semenanjung nya ukai semak. Ukai kami dua apai nuan ulih ngabas nuan,” ku Ipah mansutka asai ti nemuku ba tangkai ati iya.

“Ooh, pia. Enti nya ngasuh nuan irau, ndai, badu agi nyabak. Taja aku belajar jauh, lebuh maya ngetu bisi peremisi, aku ulih pulai kitu ngabas seduai,” ku Brendan.

“Nya mih. Enti baka nya, lantang agi ga ati aku,” ku indai Brendan.

Sida menyanak pan lalu bela nindukka diri. Taja pia, mata Brendan enggai lelap taja pan iya berasai lelak. Enti di sekula din, maya enggai tinduk baka nya udah iya nyulit skrin telipon. Udah iya ngangau lalu bekunsika asai ati iya enggau May. Di rumah dia nadai line internet. Nya kebuah sida bala nembiak sekula mayuh ke bukit ngiga line.

SEMINA PEDA KENAYA

“Eh, nguji ngapa kin. Nadai besemaya. Icha iya asai aku mih; nyangka iya tak baka aku enggai tinduk,” ku Brendan bejaku kediri dalam ati.

Nyau iya pansut ke ruai lalu bejalai begadai-gadai niti ruai. Nasit bala ukui semina nekus-nekus tang enda nyalak.

“Oh nasit manah. Baka ke diajih,” ku ati Brendan lebuh iya datai ba ruai sida May ti alai May agi berandau enggau Mary.

“Apu lapa nya nuan dih Dan? Lapa enda tumu tinduk, ukai enda pagila nuan mupuk?” ku May; semina jaku iya didinga laban gamal enda tampak. Semina kenaya bisi dipeda ari panchar lampu pichit ti dibalut enggau kain tula mit.

“Eh, enda ulih tinduk, mayuh utai dirunding,” ku Brendan beterus terang.

“Gagit deka betemu enggau orang baru pia?” ku May bejaku suma didinga.

“Eh nadai jaku nya. Nadai gagit baka nya. Kati gagitka orang ke enda dikelala? timbal Brendan.

“Ni nemu, orang deka bejalai jauh, tentu jampat enda ingatka orang di rumah, enda pia iya Mary,” Ku May nguing ngagai pangan semak iya. Bisi biuh chemuru munyi jaku May. Tak nyindir.

“Pia mih iya,” ku Mary nyaut sporting.

“Eh, pulai ku May,” ku Mary.

“Anang guai dulu Mary,” ku May sambil narit jari pangan iya enda ngasuh iya pulai dulu. Mary deka pulai nyangka May seduai Brendan bisi utai deka dikerandauka kediri.

“Lalu mupuk la nuan pagila Dan?” ku May.

“Au,” ku Brendan.

“Kediri nuan, tauka ibu enggau aya enggau nuan?” ku Maya nanya.

“Seduai iya bedau temu. Lapa nuan ka nganjung aku ke Kuching?” ku Brendan nanya May.

“Enda ga. Aku nadai udah nanya apai enggau indai,” ku May.

BETAMPUNG…

Oleh JANTAN UMBAT

See author's posts


Kurangkan berpolitik, tumpu kerja tingkat ekonomi – Fadillah

KUCHING: Kerajaan Perpaduan perlu mengurangkan permainan politik dan mula bekerja lebih kuat bagi meningkatkan ekonomi negara sekali gus membantu rakyat di negara ini.

Timbalan Perdana Menteri, Dato Sri Fadillah Yusof berkata, bagi mencapai matlamat itu, semangat kebersamaan dan bersatu-padu perlu diterapkan.

“Apabila kita bersatu barulah kita dapat fokus kepada perancangan untuk membangunkan negara sama ada dari sudut ekonomi serta membantu rakyat.

“Apa yang paling penting adalah kita perlu kurangkan berpolitik, lebih kuat bekerja. Kurangkan bercakap dan jalankan kerja dengan baik,” katanya.

Beliau berkata demikian ketika ditemui pemberita selepas menghadiri majlis Rumah Terbuka Tahun Baharu Cina 2023 anjuran Parti Bersatu Rakyat Sarawak (SUPP), di Ibu Pejabat parti itu, di Jalan Tan Sri Ong Kee Hui dekat sini, hari ini.

Fadillah berkata, atas semangat Kerajaan Perpaduan, kebersamaan itu adalah satu budaya di Sarawak dan amalan kunjung-mengunjungi menjadi satu kekuatan bagi membina negeri ini menjadi lebih kuat.

“Negara kita nanti boleh menjadi lebih bersatu-padu menuju kepada destinasi baharu iaitu kecemerlangan negara dan kemakmuran untuk semua rakyat kita.

“Jadi saya berharap budaya kunjung-mengunjungi antara satu sama lain ini akan terus dikekalkan supaya kita boleh merapatkan hubungan antara keseluruhan rakyat di negara ini,” katanya.

Oleh SHAHRUL QAIZAT dan MOHD NEENATUL AIZAL

See author's posts


Pesona Pantai Belawai gamit ramai pengunjung

PANTAI Belawai adalah antara destinasi terbaharu mulai menempah nama di kawasan Bahagian Mukah.

Keindahan pantainya dan kemudahan terdapat di pantai tersebut

dikatakan sesuai dengan jolokan ‘Hawai Mukah’  menjadi tarikan bagi penduduk tempatan dan luar kawasan.

Difahamkan penganjuran pelbagai program berkaitan pelancongan dipercayai telah banyak membantu dalam menempatkan ia sebagai salah satu destinasi pelancongan tempatan yang kian popular di kawasan Tengah Sarawak.

Khususnya Karnival Pantai Belawai berperanan sebagai serampang tiga mata, juga dipercayai antara aktiviti berjaya mempromosikan Belawai kepada orang luar.

Di samping itu, ia dijadikan wadah atau ‘platform’ mewujudkan persefahaman yang lebih erat dalam kalangan penduduk tempatan yang terlibat dengan pelbagai aktiviti yang diketengahkan pada karnival berkenaan.

Semestinya, sokongan daripada wakil rakyat tempatan, Menteri Muda Perancangan Bandar, Pentadbiran Tanah dan Alam Sekitar, Datu Len Talif Salleh yang juga Ahli Dewan Undangan Negeri (ADUN) Kuala Rajang, Menteri Muda Hal Ehwal Korporat, Abdullah Saidol dan Ahli Parlimen Tanjung Manis, Yusuf Abd Wahab, juga amat membantu kearah menempatkan Pantai Belawai sebagai antara produk pelancongan yang berpotensi tinggi untuk diketengahkan ke peringkat kebangsaan.

Antara kemudahan yang sering disebut pengunjung bertandang ke sana ialah Iftitah Restaurant & Resort(IRR).

Ia menjalankan perniagaan restoran dan aktiviti yang menyokong industri pelancongan tempatan seperti tapak perkelahan, perkhemahan, kolam renang kanak-kanak, aktiviti memanah dan perkhidmatan penginapan seperti chalet dan sebagainya.

IRR ialah tapak perkelahan baharu terletak di Pantai Belawai atau berlokasi kira-kira 20 hingga 30 minit pemanduan kereta dari pusat Bandar Baru Tanjung Manis.

Menurut Angy Ng S L beliau sangat tertarik dengan pemandangan indah termasuk kemudahan yang terdapat di sana.

“Sebenarnya dua minggu sebelum ini kami sekeluarga pergi ke sini.  Saya ceritakan pengalaman kami dengan rakan-rakan di Sibu. Tertarik dengan itu, maka mereka menyatakan keinginan untuk berkelah di sini juga. Kami pergi bersama-sama setelah mereka menunjukkan gambar-gambar  kami di sana kepada mereka,” ujarnya.

Antara aktiviti yang menyeronokkan ialah berenang di tepian pantai yang indah itu.

“Selain itu, kami juga berjalan-jalan sepanjang pantai dan juga menyertai aktiviti riadah yang lain seperti  memasak makanan sendiri dengan secara santai itu membakar sayap ayam dan sebagainya. Yang jelas ia memang menyeronokkan,” kata dia lagi.

Walaupun mereka adalah warga bandar, Angy tetap memuji kemudahan yang disediakan di sana termasuk chalet.

“Pantai Belawai memang bersih dan amat sesuai untuk bersantai, terlebih lagi bagi mereka yang minat aktiviti fotografi.  Masa kami di sana gelombang cukup sederhana dan sangat selamat bagi mereka yang ingin berenang atau bermain di tepian pantai.

“Tandas dan bilik tidur yang terdapat pada chalet, biarpun, kelihatan biasa sahaja, tapi ia bersih. Justeru saya yakin ia akan menjadi destinasi pelancongan berkaitan pantai yang popular di negeri  ini pada suatu hari nanti, mungkin kemudahan ditambah lagi, dan apa yang penting kebersihan tetap di utamakan dari masa ke seamas,” tambah dia lagi.

Dia juga menyatakan di kawasan masuk ke tempat perkelahan itu  ada sebuah kolam renang yang cukup sederhana saiz untuk kanak-kanak.

Oleh kerana di Bandar Sibu mahupun seluruh bahagian ke-3  Sarawak ini  tidak mempunyai pantai, tidak hairanlah Angy sekeluarga memilih Pantai Belawai untuk beriadah.

“Makanan yang terdapat di sana juga sedap, dan saya suka bihun dan mi goreng. Harga sewa sebuah meja dan ruang tertentu cukup sederhana iaitu RM6 sahaja. Secara pribadi saya mengganggapkan pantai di Belawai ini cukup cantik dan bersih dan kita akan pergi ke sana lagi pada masa depan,”  kata Angy lagi.

Dengan situasi sekarang yang menggalakan pelancongan setempat berikutan krisis pandemik Covid-19 ini, tak hairanlah penduduk daerah berdekatan di Bahagian Ke-10 Sarawak ini juga memilih pantai tersebut sebagai destinasi, sama ada bermalam atau `day trip’ terutama sekali pada hujung minggu atau cuti umum.

See author's posts


Kedai bahan kuih-muih jadi tumpuan

CHERYL LAW

KUCHING:  Semua kedai menjual barangan plastik, kontena, aksesori
dan bahan-bahan untuk membuat kuih dan kek yang dibenarkan beroperasi dua kali
seminggu pada hari Rabu dan Jumaat bermula 7.00 pagi hingga 7.00 petang semasa musim Perintah Kawalan Pergerakan (PKP) ini,  dipenuhi orang ramai sejak awal pagi.

Tinjauan Utusan Sarawak mendapati orang ramai dilihat berbaris panjang di
hadapan kedai berkenaan sejak awal pagi bagi membeli barangan keperluan di kedai berkenaan.

Para pekerja dan orang ramai dilihat menggunakan penutup hidung dan mulut
serta mematuhi arahan
penjarakan sosial ketika berurusan di kedai.

Seorang pembuat kek lapis, Nurfadzillah, 35, berkata, tujuannya datang adalah untuk membeli bahan-bahan kek untuk Hari Raya nanti.

Katanya,  walaupun mungkin tidak dapat beraya berikutan wabak Covid-19 yang masih berleluasa tetapi
sekurang-kurangnya dia dapat menyediakan kek lapis untuk
seisi keluarga.

“Membuka kedai ini dua kali seminggu
memang langkah yang baik dan juga memberi manfaat sebab sebelum ini susah nak cari bahan
kek,” katanya.

Nurfadzillah berharap wabak ini akan
segera reda agar orang ramai boleh berhari raya atau menyambut Gawai bersama
saudara mara.

Sementara itu, seorang pembantu makmal, Shukri Azahari, 44, berkata tujuannya datang adalah untuk membeli perkakas membuat kuih.

Shukri memberitahu, tindakan
kerajaan membenarkan kedai menjual barangan plastik, kontena, aksesori dan
bahan-bahan untuk membuat kuih dan kek adalah baik
kerana menyenangkan pihak sepertinya untuk persiapan Hari Raya nanti.

“Walaupunhanya dibuka dua hari dalam
seminggu,  sekurang kurangnya ada masa
untuk kita membeli barang,” katanya.

Tambahnya, ia juga memberi kebaikan dan manfaat sebab barang-barang kuih
diperlukan untuk membuat persiapan Hari
Raya dan perlu dibeli
awal.

See author's posts


Pemberian BPN tepat pada masanya

CHERYL LAW

KUCHING: Pemberian Bantuan Prihatin Nasional (BPN) yang diawalkan dari
tarikh sebenar sememangnya tepat pada masanya.

Seorang suri rumah, Mislia Morni, 53, berkata pemberian BPN yang diawalkan
dari tarikh sebenar adalah tepat kerana pada masa ini rata-rata golongan rakyat
memerlukan bekalan makanan bagi mengurangkan wabak Covid-19.

Mislia berkata, kebaikan BPN diawalkan adalah ia memudahkan rakyat bagi
mematuhi saranan kerajaan untuk mempersiapkan diri bagi membanteraskan wabak
tersebut.

“Tujuan diawalkan adalah mungkin kerana kerajaan mahu rakyat berjimat
memandangkan ekonomi dunia kini meruncing dan kita tidak pasti bila akan
berakhirnya wabak Covid-19 nanti.

“Kita amat mengalu-alukan kerana sejak dikuatkuasakan (PKP) banyak
pendapatan rakyat terjejas terutamanya yang bekerja di sektor buruh kasar dan
bekerja sendiri,” katanya.

Tambahnya, sebagai rakyat yang cintakan negara, tindakan berkenaan memang
tepat bagi mengurangkan wabak tersebut serta dapat memulihkan keadaan ekonomi
dengan cepat.

“Keadaan negara kita perlukan rakyat bersatu bagi memulihkan wabak tersebut
serta merencanakan ekonomi negara yang di landa krisis.

 “Sebagai rakyat yang perlukan
bantuan daripada kerajaan, kita pergunakan apa yang diberi dengan sebaik
mungkin kerana esok belum pasti kita dapat mengurangkan wabak tersebut.

Sementara itu, Jennifer Liew, seorang pembantu pengurusan murid prasekolah,
33, berkata, beliau amat berterima kasih kepada kerajaan yang telah memberi
tarikh awal pemberian BPN.

“Ini menunjukkan kerajaan mengambil berat kesusahan rakyat sejak berlaku
wabak Covid-19 yang mana berlaku kenaikan harga barang keperluan dan makanan,” tegasnya.

Jennifer memberitahu, banyak kebaikan bantuan ini di awalkan kerana kita akan
membeli barang keperluan makanan sepanjang PKP ini.

 “Dengan adanya bantuan dari
kerajaan, saya dapat membeli barang keperluaan sepanjang PKP sebab kita tidak
bila akan berakhirnya wabak ini nanti,” tambahnya.

See author's posts


Juara milik Landas PSPBK 7

REGU Landas PSPBK 7 muncul juara Kejohanan Petanque Beregu Terbuka Sri Aman 2022 bagi merebut Piala YB Datuk Mong Dagang yang berlangsung di Arena Petanque Sri Aman, baru-baru ini.

Dalam perlawanan akhir itu, Landas PSPBK 7 menewaskan regu Landas PSPBK 4 dengan kiraan mata 13-10 pada penentuan juara.

Dengan kejuaraan itu, regu Landas PSPBK 7 berjaya membawa pulang hadiah wang tunai berjumlah RM1,500 berserta piala, manakala regu PSPBK 4 membawa pulang hadiah wang tunai RM1,000 dan piala.

Pada aksi tempat ketiga pula menyaksikan regu KePS 5 menumpaskan Landas PSPBK 4 dengan kiraan mata 13-11.

Dengan kemenangan itu, regu KePS 5 berjaya membawa pulang hadiah wang tunai RM600 dan piala, sementara regu Landas PSPBK 4 membawa pulang hadiah wang tunai RM300 dan piala.

Kejohanan dianjurkan oleh Persatuan Sukan Petanque Bahagian Sri Aman yang dilangsungkan selama dua hari itu telah disertai sebanyak 144 buah pasukan dari seluruh bahagian di negeri ini.

Kesemua hadiah pemenang telah disampaikan oleh Ahli Dewan Undangan Negeri (ADUN) Bukit Begunan, Datuk Mong Dagang.

Dalam pada itu, Presiden Persatuan Sukan Petanque Bahagian Sri Aman, Dahlan Ham berterima kasih kepada semua yang mengambil bahagian dan jawatankuasa penganjur atas komitmen dan kerjasama yang membolehkan kejohanan itu berlangsung dengan jayanya.

“Walaupun dilangsungkan dengan pematuhan ketat prosedur operasi standard (SOP) yang ditetapkan pihak berkuasa, kejohanan ini bukan sahaja mendapat sambutan yang sangat  menggalakkan tetapi juga berlangsung dengan jayanya,” jelas beliau.

See author's posts


Ahli Parlimen Taiwan bertumbuk

TAIPEI: Sidang Parlimen Taiwan hari ini kecoh apabila Ahli Parlimen saling bertumbuk dan membaling belon air dalam kalangan mereka.

Ini adalah kekecohan kali ketiga dalam tempoh dua minggu, yang tercetus akibat dua parti utama tidak bersetuju berhubung undian pencalonan bagi ketua badan pemantau kerajaan, Control Yuan.

Rakaman kamera menunjukkan seorang Ahli Parlimen parti pemerintah, Parti Demokratik Progresif (DPP), menumbuk seorang anggota parti pembangkang ketika pengundian Chen Chu sebagai calon bagi mengisi jawatan terbabit.

Ahli Parlimen Kuomintang (KMT) pula dilihat melemparkan belon air ke pentas Speaker, memaksa ahli DPP melindungi diri dengan memakai baju hujan dan berselindung di sebalik kadbod.

Kekecohan kali ketiga yang juga terburuk itu berlaku kerana dua parti terbabit bertelagah mengenai keputusan mencalonkan Chen, 70, untuk mengetuai Control Yuan, sebuah agensi penyiasat kerajaan bagi memantau cabang kerajaan yang lain.

KMT menentang pelantikan itu, yang memerlukan persetujuan daripada Parlimen yang dikuasai DPP.

Parti itu mendakwa 24 daripada 27 individu dicalonkan sebagai anggota Control Yuan itu mempunyai hubungan rapat dengan DPP dan menyifatkannya senarai pencalonan ‘terburuk yang pernah ada’ untuk agensi terbabit.

Ketua KMT, Johnny Chiang, berkata partinya mahu penilaian semula diadakan dan menuntut pencalonan sedia ada ditarik balik.

Chen adalah pembela hak asasi manusia veteran dan pernah dipenjara selama enam tahun ketika Taiwan ditadbir secara diktator di bawah KMT.

Walaupun berlaku kekecohan ketika pengundian pada sebelah pagi, ia tetap diteruskan dan pencalonan Chen dipersetujui.

Kata Chen, beliau akan keluar daripada DPP selepas pencalonannya dipersetujui dan berjanji tidak akan bersikap berat sebelah serta menuduh pembangkang sengaja memburuk-burukkan dirinya dengan tuduhan tidak berasas. – AFP

See author's posts


Jaga kebersihan Taman Industri Kota Sentosa

KUCHING: Majlis Perbandaran Padawan (MPP) telah mengarahkan pihak kontraktor terlibat  dan pemilik atau penyewa tapak industri di Taman Industri Kota Sentosa supaya memastikan barangan terpakai atau barangan yang tidak dipakai, disimpan di premis masing-masing.

Bahan sisan atau buangan pula seharusnya dibuang di tempat yang betul dan bukan di tepi jalanan seperti amalan selama ini.

Pengerusi MPP, Lo Khere Chiang berkata,  ini adalah untuk memastikan MPP dapat menjalankan semua kerja penyelenggaraan di kawasan industri ini tanpa sebarang halangan.

“Para pemilik dan penyewa perlu memberi kerjasama kepada pihak MPP  untuk memastikan keadaan persekitaran dapat dipelihara dengan baik,” ujar beliau.

Di pihak MPP pula kata beliau, mereka akan melaksanakan tugas dan memohon peruntukan bagi semua kerja penyelenggaran berkenaan jalan.

“Pihak MPP pula akan memastikan ia menjalankan tugasnya sambil memohon kepada peruntukan untu

Beliau menambah kata, masalah seperti air tertakung dan parit tersumbat di Jalan Utama Batu Kitang adalah akibat masalah parit.

Memandangkan Jabatan Kerja Raya (JKR)  bertanggungjawab ke atas sistem jalan, Lo berkata MPP akan meminta tindakan JKR bagi memastikan masalah takungan air dan parit tersumbat ini diambil tindakan.

Selain itu kata beliau, masalah belukar yang menghalang pandangan lalu lintas di sana juga telah diutarakan kepada JKR.

Oleh Connie Chieng

See author's posts


MAHB catat kerugian bersih RM91 juta

KUALA LUMPUR: Malaysia Airports Holdings Bhd mencatatkan kerugian bersih sebanyak RM91.06 juta dalam suku kedua 2020 berbanding keuntungan bersih RM160 juta pada tempoh yang sama tahun sebelumnya.

Hasil bagi suku yang berakhir 30 Jun 2020, itu turun sebanyak 78.4 peratus berbanding suku yang sama pada tahun sebelumnya kepada RM272.2 juta sejajar dengan penurunan ketara pergerakan penumpang sebanyak 96 peratus.

MAHB dalam makluman kepada Bursa Malaysia semalam berkata, impak tempoh Perintah Kawalan Pergerakan (PKP) yang panjang dan penutupan sempadan menyebabkan hasil operasi lapangan terbang jatuh menjunam sebanyak 80 peratus kepada RM238.7 juta.

“Keseluruhannya, operasi Malaysia dan Turki mencatatkan penurunan hasil yang ketara masing-masing sebanyak 75.5 peratus kepada RM221.6 juta dan 89.0 peratus kepada RM35.1 juta,” kata syarikat itu.

Bagi tempoh enam bulan sehingga Jun, 2020, pengendali lapangan terbang itu mencatatkan kerugian bersih RM111.45 juta berbanding RM309.65 juta dalam tempoh yang sama tahun lepas manakala hasil menyusut kepada RM1.2 bilion berbanding RM2.5 bilion sebelumnya.

Pada masa depan, katanya, pengenalan Laluan Hijau Malaysia-Singapura yang diumumkan oleh menteri luar Malaysia dan Singapura pada 14 Julai, 2020, merupakan satu permulaan yang baik.

Sementara itu, MAHB berkata ia tidak akan mengurangkan usahanya bagi memastikan persekitaran lapangan terbang yang selamat kepada pengunjung dan memulihkan keyakinan terhadap perjalanan udara.

Mengenai impak daripada sekatan perjalanan dan larangan yang belum pernah terjadi sebelumnya terhadap industri penerbangan, syarikat itu berkata ia telah mengambil langkah awal dan segera untuk mengurangkan kesannya bagi menstabilkan syarikat dengan melaksanakan pelan mengoptimumkan kos secara agresif.  – Bernama

See author's posts


Wanita selamat kemalangan kendiri

KANOWIT: Seorang wanita terselamat meskipun kereta yang dipandunya remuk dalam kemalangan kendiri di hadapan Ibu Pejabat Polis Daerah (IPD) Kanowit, Jalan Kanowit-Durin petang Jumaat lalu.

Ketua Balai Bomba dan Penyelamat (BBP) Kanowit, Arrahman Chik berkata, sejurus menerima panggilan kecemasan pada jam 2.09 petang sepasukan anggota dari BBP Kanowit diketuai oleh PBK II Labang Bunsu dikerah ke lokasi.

“Sejurus tiba di lokasi, didapati kemalangan kendiri melibatkan sebuah kereta, telah terbabas di tepi parit di hadapan sebuah rumah,” ujarnya.

Menurutnya, mangsa, 33, telah dikeluarkan oleh orang awam sebelum ketibaan pasukan bomba di lokasi.

“Pasukan bomba bertindak memindahkan mangsa ke tempat yang selamat. Mangsa mengalami keadaan trauma dan sedar ketika dipindahkan.

“Mangsa seterusnya diserahkan kepada pasukan perubatan yang turut berada di lokasi untuk tindakan selanjutnya.

“Operasi tamat pada jam 2.30 petang,” ujarnya.

See author's posts


Autonomi imigresen berperanan perangi pandemik Covid-19

KUCHING: Autonomi Imigresen Sarawak memainkan peranan penting dalam usaha memerangi pandemik Covid-19.

Timbalan Ketua Menteri III, Dato Sri Dr. Sim Kui Hian berkata, begitu juga alat dasar boleh dilihat oleh negara lain seperti Australia, China dan Singapura .

“Kita bertuah kerana nenek moyang kita mempunyai klausa ini (walaupun tidak pernah dijangka akan dilaksanakan dengan cara ini) semasa kita membentuk Malaysia.

“Ia telah berjaya mengawal pelbagai gelombang ketibaan Covid-19 di Sarawak yang mana kita mempunyai masa cukup untuk mempersiapkan diri dan tidak mengalami nasib yang sama seperti di negara lain.

“Terima kasih kepada warga Sarawak atas kerjasama sepanjang menghadapi kesulitan yang timbul dan menjaga keselamatan masing-masing bagi menghindari dari risiko jangkitan Covid-19 yang boleh membawa kepada kematian,” katanya.

Tambah Sim, kita juga perlu berjaga dengan jangkitan varian DelMicron (Delta+Omicron) dengan teliti yang kini telah dikesan dari negara lain.

“Mari dapatkan penggalak, berhati-hati membuka semula ekonomi kita dan untuk hidup dengan virus,” ujarnya.

Oleh NUR AIN OTSMAN

See author's posts


49,000 pekebun kecil getah bakal terima Bantuan Khas Aidilfitri

PUTRAJAYA: Kira-kira 49,000 pekebun kecil getah di seluruh negara akan menerima Bantuan Khas Kewangan Aidilfitri (BKKA) sebanyak RM200 yang melibatkan peruntukan berjumlah RM9.8 juta, menurut Kementerian Perladangan dan Komoditi (KPK).

KPK dalam satu kenyataan hari ini memaklumkan BKKA Aidilfitri itu akan disalurkan melalui Lembaga Getah Malaysia kepada pekebun kecil getah berdaftar dengan keluasan kebun getah melebihi 2.5 hektar sehingga enam hektar.

Pada masa sama, BKKA akan turut disalurkan oleh Pihak Berkuasa Kemajuan Pekebun Kecil Perusahaan Getah (RISDA) kepada pekebun kecil yang memiliki kebun getah dengan keluasan 2.5 hektar ke bawah.

“Penyaluran bantuan ini akan dikreditkan ke dalam akaun pekebun kecil sebelum atau pada 14 April 2023,” menurut kenyataan itu.

KPK berkata, pihaknya telah mengambil tindakan bagi memastikan kumpulan sasar yang terdiri daripada pekebun kecil getah mendapat manfaat.

“BKKA 2023 khusus kepada pekebun kecil getah ini diharapkan dapat meringankan beban pekebun kecil getah di seluruh negara dalam memenuhi keperluan sempena sambutan Aidilfitri yang menjelang tiba,” katanya.

Pada  29 Mac lepas, Perdana Menteri Daruk Seri Anwar Ibrahim mengumumkan kerajaan bersetuju menyalurkan BKKA sebanyak RM200 dengan jumlah keseluruhan peruntukan RM170 juta kepada 850,000 pekebun kecil getah, pesawah dan nelayan. – Bernama

See author's posts


29 dikompaun gagal patuhi penjarakan sosial

KUCHING: Seramai 29 orang telah dikenakan tindakan kompaun akibat gagal mengamalkan penjarakan sosial di tempat awam, semalam.

Ketua Polis Daerah Kuching, ACP Awang Din Awang Gani dalam satu kenyataan memberitahu, Pasukan Pemantauan Prosedur Operasi Standard (SOP) Perintah Kawalan Pergerakan Pemulihan (PKPP) IPD Kuching telah mengambil tindakan drastik dengan membuat pemeriksaan dan mengeluarkan kompaun di sebuah premis makanan di Jalan Tun Jugah kerana penjaga premis dan pelanggan yang duduk dalam keadaan  terlalu rapat di antara satu dengan yang lain.

“Selain premis bistro dan premis makan, pihak polis juga menjalankan pemeriksaan di dua kawasan tempat letak kenderaan di sekitar pusat perniagaan komersil Bandaraya Kuching.

“Dalam pemeriksaan yang dijalankan, seramai 17 warga tempatan ( 10 lelaki dan tujuh wanita ) iaitu pelanggan dan termasuk seorang lelaki warga tempatan yang merupakan penjaga premis telah dikeluarkan kompaun.

“Selain itu, tindakan kompaun ke atas 12 individu warga tempatan di 2 lokasi tempat letak kenderaan yang berasingan di Saradise BDC dan City Square Pending di mana kesemua mereka didapati berkumpul di tempat letak kenderaan sambil meminum minuman keras dan gagal mengamalkan penjarakan sosial.

“Daripada 12 orang itu, 11 lelaki dan seorang wanita, kesemua mereka adalah warga tempatan,” jelasnya.

Beliau berkata Kesemua mereka telah diarahkan ke Balai Polis yang berkenaan untuk tindakan selanjutnya.

“Mereka telah dikompaun atas kesalahan mengikut Peraturan 3, PPPPB (No. 7) 2020. Kompaun yang telah dikeluarkan tersebut perlu dijelaskan di Pejabat Kesihatan Daerah Kuching dalam tempoh 14 hari dengan nilai kompaun sebanyak RM 1,000 setiap seorang,” ujarnya.

Beliau menegaskan, pihak polis yang sebelum ini mengambil pendekatan memberi amaran kepada pelanggan dan juga pengusaha premis tidak akan berbuat sedemikian lagi.

“Ini kerana orang awam semakin leka dan semakin ramai yang tidak mengikuti SOP sepertimana yang telah ditetapkan.

“Tindakan tegas iaitu mengenakan kompaun akan dilakukan tanpa prejudis. Pemantauan dan pemeriksaan premis-premis seumpama ini akan dijalankan secara berterusan, bagi mengelakkan penularan Covid-19 yang semakin meningkat,” katanya.

Beliau berharap orang awam khususnya pengusaha premis dan pelanggan senantiasa mengikuti saranan Kerajaan dalam tempoh PKPP supaya mematuhi SOP penjarakan sosial bagi membendung penularan Covid-19.

Oleh Alexandra Lorna

See author's posts


“Masak apa sedap” tanya Muhyiddin kepada peniaga

TUARAN: “Masak apa sedap” tanya Perdana Menteri Tan Sri Muhyiddin Yassin sambil menunjukkan sayur yang dijual peniaga Nancy Mison ketika melawat pasar Am, di sini semalam.

“Masak dengan ikan masin sedap dengan sayur keladi,” jawab Nancy.

Nancy, 50, berasal dari Kampung Topokan merasa bertuah kerana berpeluang bersua muka dengan pemimpin nombor satu negara apatah lagi singgah di gerai jualannya.

Ibu kepada empat cahaya mata itu mula berniaga di pasar itu sejak tiga tahun lalu dengan menjual sayur-sayuran kampung antaranya bunga betik, tuhau selain labu kuning dan pisang Sabah.

Nancy memberitahu pemberita kemudian bahawa meskipun hanya dapat berbual seketika namun keprihatinan Perdana Menteri dapat dirasai apabila sempat bertanyakan hasil jualan yang diperolehinya.

Bagi peniaga ikan, Siah Sepok, 60, dari Mengkabong, juga tidak menyangka Perdana Menteri yang hanya dilihat di kaca televisyen kini berada di depannya.

Katanya, beliau amat gembira dapat bersua muka dengan Perdana Menteri secara dekat biarpun hanya seketika.

Muhyiddin meluangkan masa hampir sejam di Pekan Tuaran untuk melihat dan bertemu serta beramah mesra dengan peniaga di Pasar Ikan dan Pasar Am di Pekan Tuaran. – Bernama

See author's posts


Ribut solar dijangka landa bumi

LONDON: Fenomena Cahaya Utara dijangka dapat dilihat di beberapa tempat di United Kingdom (UK) pada Isnin waktu negara itu dan Selasa ketika ribut solar atau geomagnetik dijangka melanda bumi.

Cahaya itu dijangka dapat dilihat di seluruh Scotland, bahagian utara England dan Ireland Utara, kata Pejabat Meteorologi UK.

Ribut geomagnetik itu berlaku akibat aktiviti di matahari dan sebelum melanda bumi, ia berada dalam kategori G2, kata Pentadbiran Kelautan dan AtmosferaKebangsaan (NOAA) Amerika Syarikat (AS).

Kategori itu dianggap berada pada tahap sederhana.

Menurut penulis dan ahli astronomi terkenal tentang fenomena Cahaya Utara, Tom Kerss ribut itu dijangka tidak akan menyebabkan berlaku gangguan di UK.

Bagaimanapun gangguan akan berlaku jika ribut solar dengan kekuatan lebih besar melanda bumi seperti yang terjadi kira-kira 150 tahun lalu.

Menurutnya, ribut solat dengan kekuatan lebih besar itu masih belum lagi berlaku di bumi setakat ini.

Fenomena Cahaya Utara itu ialah sinar cahaya yang sering kelihatan pada waktu malam di kawasan altitud tinggi di kawasan utara bumi.

Bagaimanapun, menurut ramalan Pusat Ramalan Cuaca Angkasa Lepas AS, ribut tersebut mungkin menyebabkan turun naiknya grid tenaga dan memberi kesan terhadap penerbangan kapal terbang.

Ribut solar berlaku disebabkan letusan besar api pada matahari. – AFP

See author's posts


363 TERPAKSA DIPINDAHKAN

KUCHING: Hujan lebat yang turun sejak semalam mengakibatkan beberapa kawasan di Kuching dinaiki air dan penduduk terpaksa dipindahkan ke Pusat Pemindahan Sementara (PPS).

Menurut Jurucakap Pusat Gerakan Operasi (PGO) Bomba, pihaknya menerima laporan kejadian berkenaan pada pukul 11.20 dan 11.14 malam (12 Januari) dan menggerakan Balai Bomba dan Penyelamat (BBP) Tabuan Jaya dan Batu Lintang ke lokasi kejadian.

“Pasukan bomba telah melakukan operasi pemindahan mangsa yang terjejas akibat daripada banjir dari rumah mangsa ke tempat yang lebih selamat.

“Satakat pukul 4.00 petang semalam terdapat enam Pusat Pemindahan Sementera (PPS) telah dibuka untuk menempatkan mangsa bencana banjir di negeri ini.

“Di Zon Kuching empat PPS telah dibuka manakala di zon Samarahan (1), dan zon Miri (1) PPS.

Katanya, setakat semalam sebanyak 363 mangsa banjir daripada 140 keluarga ditempatkan di PPS. Sementara itu, di bahagian Serian dan Miri masing terdapat satu (1) Pusat Pemindahan Sementara (PPS) dibuka.

“Kini terdapat empat lokasi terjejas banjir yang telah dikenal pasti iaitu Kampung Sinar Budi, Kampung Dewa Wira, Kampung Bintawa dan Taman Malihah,” ujarnya.

Oleh JEAKQLEYN YACHO

See author's posts


Appom, asal Kerala tapi popular di Malaysia

Jika anda biasa mencicah kari dengan roti canai, apa kata kali ini ubah sedikit dengan merasai keenakan Appom, sejenis makanan kaum India yang dikatakan berasal dari daerah Kerala.

Keenakannya hampir sama dengan roti canai, ia mengenyangkan dan pasti menepati selera sama ada  untuk sarapan, makan tengah hari atau makan malam.

Appom diperbuat daripada bahan-bahan mudah seperti beras, nasi,  kelapa parut, yis, gula dan garam. Malah cara membuatnya juga tidak rumit dan boleh siap dalam masa singkat asalkan bahan-bahannya sudah disediakan terlebi dahulu.

Untuk membuat aduanannya, bersihkan beras dan rendam sehingga lima jam. Di dalam bekas yang lain, rendam yis dengan air suam bersama gula dan biarkan mengembang.

Selepas lima jam, kisar beras yang direndam tadi bersama air yis sehingga halus dan tiada lagi partikel beras.

Masukkan nasi bersama kelapa parut dan sedikit garam dan gula lalu kisar lagi sehingga hancur.  Ketika ini adunan Appom sudah siap.

Simpan adunan ini di dalam bekas yang agak besar bagi memberi ruang kepada adunan untuk mengembang dan biarkan sehingga lapan jam.

Apabila ingin membuat Appom, tambah sedikit  air untuk mencairkan adunan kerana selepas mengambang, adunannya agak berbuih.

Kunci kejayaan membuat Appom yang cantik dan lembut adalah kemahiran menentukan tahap kecairan adunan.  Tuang sesenduk ke dalam kuali yang sudah disapu sedikit minyak dan pusing-pusingkan kuali untuk meratakan adunan seperti membuat kuih ketayap.

Untuk hasil yang cantik, gunakan kuali yang tidak melekat.

Tutup kuali dan masak dengan api perlahan.  Appom cepat masak dan hanya mengambil masa kurang tiga minit untuk menyiapkannya.

Menurut pembuat Appom, Dayang Siti Nor Fitrah yang beroperasi di Medan Niaga Satok, Appom enak dimakan dengan kari, susu, kaya atau apa sahaja mengikut selera individu.

“Appom ini seperti roti canai juga, boleh dimakan dengan apa sahaja mengikut selera sendiri,” kata beliau.

Menariknya, adunan Appom ini boleh disimpan berminggu lamanya dan anda tidak perlu membancuh adunan setiap kali ingin menikmatinya.

Walaupun masakan ini merupakan sajian biasa bagi masyarakat India namun ia turut digemari masyarakat lain di negara ini, terutama bagi mereka yang inginkan kelainan di dalam hidangan harian mereka.

Oleh HAINI DARANI

See author's posts


VIJAYA KUMARI berkebun jadi pilihan ketika PKP

KUALA LUMPUR: Ketika arahan untuk kekal di rumah semasa pelaksanaan Perintah Kawalan Pergerakan (PKP) bagi mengekang penularan wabak Covid-19, satu sudut di kawasan rumah mula menjadi tumpuan – sebuah kebun kecil.

Tidak kira sama ada hanya sebidang rumput kecil dan tanaman di beranda, atau sebidang tanah besar subur yang dipenuhi sayur-sayuran, pokok buah-buahan dan pokok renek, mereka mendapat perhatian lebih ketika tempoh pergerakan terhad ini.

Di sesetengah kawasan perumahan dalam bandar, sayur-sayuran dan buah-buahan dari kebun sendiri menjadi sumber makanan tambahan.

Pengurus acara dan penari, Vijaya Kumari mendapati dia banyak memberikan hasil dari kebunnya seperti daun kelor atau lebih dikenali merunggai, petola ular (peria panjang), peria botol dan pisang, kepada jiran terdekatnya ketika tempoh PKP.

Ketika Perintah Kawalan Pergerakan Bersyarat (PKPB), Vijaya mula mengedarkan hasil dari kebunnya kepada rakan-rakan dan saudara-mara yang tinggal berdekatan.

“Ketika PKP, kami cuba untuk tidak ke pasar dan mula menggunakan hasil daripada kebun di belakang rumah. Dan sayur-sayuran juga semakin subur. Ini bukan hanya tentang hasil, tetapi fakta bahawa banyak yang dapat daripada tanah, bumi.

“Pokok peria botol menjalar ke pokok kelor dan buahnya tergantung di pokok itu. Ia satu pemandangan yang luar biasa,” katanya, yang banyak menghabiskan masa di kebun sambil menghayati keajaiban Pencipta.

Bagi Indumathi Krishan, seorang penggiat seni, kebunnya menjadi tempat mendapat inspirasi. Antara sayur-sayuran dan herba yang subur di kebunnya seperti kangkung, cili hijau, bendi, pelbagai jenis bayam, halia, halba, kari serta beberapa pokok buah-buahan.

Isteri kepada seorang doktor yang juga seorang vegetarian, Indumathi berkata dia tetap pergi ke pasar untuk mendapatkan sayur-sayuran lain, di samping sayuran di kebunnya yang banyak memberi manfaat.

“Kami bercadang untuk menanam lebih banyak jenis sayuran sebelum PKP. Kebun organik adalah baik kerana kita mengetahui dari mana kita dapat sayuran itu,” katanya.

Ini turut dipersetujui seorang tutor, Rukkumani, yang menanam sendiri pokok daun kari, kunyit, jambu batu di samping herba Tulasi atau kemangi di tanah kecil di belakang rumahnya.

“Saya berharap sangat ada ruang lebih besar. Saya mahu tanam lebih banyak tanaman. Kepentingan menanam sayur-sayuran sendiri menjadi lebih ketara semasa PKP.

“Buat masa ini, menanam sayur-sayuran seperti tomato, cili dan sayur-sayuran lain dalam pasu adalah pilihan saya kerana ruang terhad,” katanya, menambah pokok mangga di perkarangan rumahnya turut menghasilkan lebih buah ketika PKP.

PKP boleh dilaksanakan dan dihentikan, manakala coronavirus baharu mungkin tinggal lebih lama, tetapi satu perkara yang pasti, masyarakat pada umumnya sentiasa menyesuaikan diri dengan alam semula jadi– Bernama

See author's posts


Festival koktel tuak platform usahawan jana pendapatan

KUCHING: Festival yang mempamerkan koktel tuak berpotensi besar menjadi platform bagi para usahawan tempatan untuk menjana pendapatan yang lebih tinggi.Datuk Bandar Majlis Bandaraya Kuching Selatan (MBKS), Dato Wee Hong Seng berkata koktel tuak juga berpotensi untuk diketengahkan sebagai salah satu produk pelancongan di negeri ini.Katanya, pertandingan penyediaan koktel tuak bakal menarik lebih ramai golongan pelancong terutamanya mereka yang berminat untuk mempelajari sejarah dan cara pembuatan minuman tersebut.“Dengan pertandingan seperti ini, ia bukan sahaja menarik untuk dianjurkan malah kita juga dapat mempelajari sejarah dan banyak maklumat mengenainya.“Ini kerana di Sarawak ramai yang membuat tuak dan menjualnya sebagai sumber pendapatan. Tuak yang dihasilkan oleh setiap orang itu mempunyai rasa berbeza serta terselit ceritanya tersendiri.“Justeru, acara seperti ini boleh dikembangkan dan diketengahkan sebagai produk pelancongan Sarawak sekali gus membantu mempromosikan produk tempatan,” katanya.Beliau berkata demikian pada sidang media selepas merasmikan Karnival Gawai di The Hills Mall di sini, semalam.Sementara itu, katanya lagi, program anjuran Warisan Kulinari dan Persatuan Kesenian Sarawak (CHASS) itu bertepatan dengan pengiktirafan Pertubuhan Pendidikan, Saintifik dan Kebudayaan Pertubuhan Bangsa-Bangsa Bersatu (UNESCO) bagi kategori gastronomi sebagai Bandar Raya Kreatif.“Kuching sudah dikenali sebagai ‘syurga’ makanan dan penglibatan usahawan tempatan dalam memberikan pendedahan yang lebih meluas tentang keunikan terdapat di sini sangat diperlukan.“Usahawan juga digalak untuk berkongsi idea tentang bagaimana pihak berkuasa tempatan boleh membantu mempromosikan produk pelancongan.“Usahawan boleh mengadakan perbincangan dengan jawatankuasa CHASS kerana kami mahu membuka lebih banyak peluang kepada orang ramai,” katanya.Hadir sama, Pengerusi Penganjur Datin Dona Drury Wee.Oleh RYNNA SHA’ERRA

See author's posts


Penduduk gotong-royong bersih Sungai Tian

MATU: Penduduk di Kampung Tian di sini hari ini bergotong-royong membersih Sungai Kampung Tian yang dipenuhi dengan semak samum sejak tahun 2018.

Mereka bergotong-royong membersih sungai terbabit sejak 7.00 pagi dan setakat petang semalam, mereka berjaya membersih sepanjang lebih 200 meter daripada 800 meter sungai berkenaan.

Pemangku Ketua Kaum Kampung Pinak, Tian, Rosli Ghani berkata, pada mulanya Jabatan Pengairan dan Saliran (DID) dan Majlis Daerah Matu Daro bersetuju untuk membersih sungai yang hampir ‘tertutup’ oleh semak itu pada September 2018.

“Bagaimanapun ia tidak dilaksanakan hingga hari ini, sungai tersebut dibersihkan secara bergotong-royong oleh penduduk Kampung Tian sendiri. Alasannya kerana wabak pandemik Covid-19. Jika itu alasannya, kenapa pula kerja-kerja membersih Sungai Bawang dan Sungai Jemoreng dapat dilaksanakan pada Julai lepas,” katanya ditemui pemberita di Kampung Tian, di sini semalam.

Menurut beliau, adalah tidak masuk akal untuk membersih Sungai Bawang dan Sungai Jemoreng terlebih dahulu kerana Sungai Tian hingga ke Sekaan adalah saliran utama atau sebagai nadi pergerakan air sungai dari hulu mengalir ke laut.

“Secara logiknya,jika Sungai Tian dibiarkan penuh dengan semak tidak ada maknanya membersih Sungai Bawang atau Sungai Jemoreng terlebih dahulu.

“Setelah lima ketua kaum di Kampung Tian (Tian Hilir, Tian Tengah, Tian Pinak, Tian Kebuaw dan Tian Padang) berunding, kami memutus untuk berjumpa dengan mantan Ahli Parlimen Igan dan mantan Ahli Dewan Undangan Negeri Matu-Daro (Jemoreng), Datuk Abdul Wahab Dolah untuk mendapat nasihat daripada beliau.

“Atas budi bicara Datuk Wahab, beliau menasihatkan kami supaya bergorong-royong membersih Sungai Tain. Penduduk Kampung Tian tanpa banyak soal bicara sudi bergotong-royong membersihkann sungai itu hari ini,” kata Rosli, 70 tahun.

“Kami juga mengucao terima kasih kepada Datuk Wahab kerana sudi menyedia keperluan bagi menjayakan program gotong royong itu,” katanya.

Sementara itu, mantan ketua kaum Kampung Kebuaw, Tian, Ahmad Rosli, 64, berkata, Sungai Tian ini perlu dibersihkan setiap tahun dan jika dibersihkan setiap tahun pasti ‘ditutupi’ oleh semak.

“Sungai Tian perlu dibersih supaya laluannya mudah digunakan oleh penduduk kampung untuk menarik batang rumbia yang diperolehi dari sekitar kawasan tebing sungai.

“Sungai ini harus dibersihkan untuk mempercepatkan air mengalir. Sekarang sudah nak hampir musim terkujuh. Jika sungainya ‘tertutup’ pasti air sukar mengalir dan ini kemungkinan mencetuskan banjir.

“Sebelum banjir melanda, ada baiknya kita buat persediaan lebih awal. Menyingkap sejarah, Sungai Tian adalah nadi perhubungan bagi penduduknya. Sungai ini dijadikan laluan utama bagi penduduk kampung bergerak dan mencari makan dan ke kebun.

“Disebabkan sekarang sudah ada jalan raya, sungai ini semacam dibiarkan. Kami tidak mahu sungai ini menjadi sungai ‘mati’. Sungai yang banyak meninggalkan sejarah ini harus dipertahankan untuk tatapan generasi akan datang.

“Sungai Tian harus sentiasa bersih untuk mengelak pencemaran. Saya turut berasa khairan, kenapa pihak terbabit memutus untuk membersih Sungai Bawang dan Sungai Jemoreng terlebih dahulu.

“Walaupun gotong-royong hari ini tidak berjaya menyiapkan keseluruhan 800 meter panjang sungai itu, kami akan meneruskannya pada Ahad dan hari lain sehingga selesai,” tegas beliau.

See author's posts


MoA, MoU dimeterai secara maya

KUCHING: Majlis pemeteraian dan pertukaran Memorandum Perjanjian (MoA) dan Memorandum Persefahaman (Mou) secara maya yang diadakan pada Persidangan Ekonomi Digital Antarabangsa Sarawak (IDECS) adalah yang pertama kali diperkenalkan di Sarawak.

Perbadanan Ekonomi Digital Sarawak (SDEC) dalam kenyataan media berkata, majlis menandatangani MoA dan MoU maya tersebut telah menggunakan platform ‘Cloud Conference Solution’ iaitu platform tandatangan jauh dan aplikasi persidangan digital.

SDEC melalui kerjasama dengan pihak Huawei Technologies Malaysia, memulakan menandatangani dan pemeteraian MoU dan MoA maya dengan pelbagai pihak dari semenanjung Malaysia.

“Persidangan tersebut turut menyaksikan pemeteraian dan pertukaran pelbagai Memorandum Perjanjian (MoA) dan Memorandum Persefahaman (MoU) di antara Perbadanan Ekonomi Digital Sarawak (SDEC) dengan beberapa syarikat.

Katanya, SDEC diwakili oleh Pengerusi, Tan Sri Datuk Amar Mohamad Morshidi Abdul Ghani dan Ketua Pegawai Eksekutif, Sudarnoto Osman dan disaksikan oleh Ketua Menteri, Datuk Patinggi Abang Johari Tun Abang Openg.

“Antara syarikat dan rakan strategik kerajaan yang terlibat sama dalam pemeteraian dan pertukaran pelbagai Memorandum Perjanjian (MoA) dan Memorandum Persefahaman (MoU) tersebut adalah Huawei Technologies (Malaysia) Sdn Bhd, Mynic Berhad, Xperanti Solution (M) Sdn Bhd, Merdeka Waterfront Hotel Sdn Bhd dan ARX Media Sdn Bhd.

“Sementara penandatangan dari setiap syarikat tersebut telah berkumpul di Huawei Experience Center di Kuala Lumpur.”Katanya.

Perbadanan Ekonomi Digital Sarawak (SDEC) berkata demikian dalam kenyataan media semalam.

SDEC turut berkata, pihaknya mengambil langkah keselamatan dalam pandemik global Covid-19 yang digariskan oleh Jawatankuasa Pengurusan Bencana Sarawak (JPBS).

“Persidangan IDECS 2020 kali ini dibuat dengan cara hybrid di mana wakil dari setiap syarikat hanya 500 sahaja yang hadir dan manakala peserta yang lain turut terlibat sama dengan Webinar.

Oleh Jeakqleyn Yacho

See author's posts


Manfaatkan pertanian moden jana pendapatan

BINTULU: Penduduk di negeri ini khususnya bagi kawasan Samalaju ini digesa untuk melibatkan diri dalam sektor pertanian moden untuk menjana pendapatan.

Ahli Dewan Undangan Negeri (ADUN) Samalaju, Majang Renggi berkata, ini kerana sektor terbabit mempunyai potensi cerah selaras dengan Samalaju menjadi kawasan industri utama negara.

“Permintaan terhadap hasil pertanian khususnya berasaskan makanan sudah pasti mendapat permintaan tinggi di Bintulu dan Samalaju memandang kawasan ini menjadi tumpuan migrasi untuk mendapatkan peluang pekerjaan,” katanya.

Beliau berkata demikian pada Majlis Penutupan Agriculture Community Outreach Programme (AgriCOP) 2020 di Rumah Jaraw, Sungai Plan Bintulu anjuran Jabatan Pertanian Bahagian Bintulu.

Menurutnya, peningkatan jumlah penduduk di kawasan ini ketara memandangkan Kidurong dan Samalaju merupakan kawasan industri minyak dan gas serta menempatkan industri berat termasuk mempunyai dua perlabuhan laut dalam iaitu Perlabuhan Bintulu dan Perlabuhan Samalaju.

Katanya, Kerajaan Sarawak membangunkan hab Petrokimia di Kidurong untuk industri gas dan minyak dan menjangkakan dalam masa terdekat mampu mewujudkan sekitar 70,000 peluang pekerjaan.

“Saya berharap penduduk di Samalaju bijak memanfaatkan peluang ini khususnya mempersiapkan diri dengan pertanian sebagai salah satu sumber untuk menjana pendapatan,” katanya.

Justeru, beliau menyarankan supaya hubungan erat perlu dijalinkan di antara masyarakat dengan Jabatan Pertanian Bahagian Bintulu serta agensi kerajaan yang lain dalam usaha mendapatkan input serta kursus yang berkaitan.

“Kerajaan mengadakan program seumpama ini menerusi Jabatan Pertanian amatlah bertepatan dalam usaha membekalkan ilmu pengetahuan kepada penduduk setempat,” katanya. Seramai 150 peserta menghadiri program berkenaan.

Turut hadir, Temenggong Utong Sigan, Penghulu Man Imbak dan Pemangku Pegawai Pertanian Bahagian Bintulu, Anggang Jimbun.

Oleh Ellie Edward

See author's posts


KPLB bakal laksana beberapa projek

LAWAS: Beberapa projek di bawah Kementerian Pembangunan Luar Bandar (KPLB) untuk Parlimen Lawas akan dilaksana tahun ini.

Dua projek di Ba’kelalanmelibatkan pembinaan jalan masuk ke Kampung Puneng Berayong bernilai RM500,000 dan jalan masuk ke Kampung Long Sukang juga bernilai RM500,000 akan ditender tahun ini.

Timbalan Menteri KPLB, Dato Henry Sum Agong yang dihubungi menjelaskan bahawa banyak lagi projek pembangunan untuk Parlimen Lawas akan dilaksanakan tahun depan.

Bagi tahun ini untuk kawasan Bukit Sari, KPLB meluluskan pembinaan empat rumah menyalai ikan di Kampung Awat-awat bernilai RM50,000 setiap satu.

Sementara itu, rumah menyalai ikan di Kampung Punang pula diperuntukkan RM500,000 yang mana dibina berskala besar untuk kegunaan pengusaha ikan tahai di Kampung Punang.

Selain itu, KPLB juga melihat keperluan untuk mendapatkan peruntukan bagi membantu nelayan darat di Lawas untuk dibekalkan enjin sangkut.

Henry Sum yang juga Ahli Parlimen Lawas berharap agar kerajaan sedia ada terus dipertahankan untuk memastikan lebih banyak projek untuk rakyat dapat dilaksanakan.

“Kerajaan sebelum ini agak kurang memberi perhatian dalam aspek pembangunan kawasan luar bandar.

“Tetapi kita daripada Gabungan Parti Sarawak (GPS) yang bekerjasama dengan Kerajaan Perikatan Nasional (PN) di peringkat Persekutuan melihat ini sebagai suatu keutamaan,” tambahnya.

Henry Sum juga menjelaskan beberapa projek lain di bawah KPLB akan dilaksana sebaik keadaan pandemik Covid-19 terkawal dan reda.

“Sekarang kita terpaksa menangguhkan projek pembinaan untuk Projek Perumahan Rakyat Termiskin (PPRT) di Lawas berikutan bekalan banyak dari Sabah.

“Bahan binaan banyak yang tidak dapat dibawa dari Sabah,” jelasnya.

Bagi projek baik pulih rumah dibawah MARA akan diteruskan kerana banyak menggunakan bahan binaan yang boleh didapati di Lawas.

Justeru, beliau mahu agar rakyat terus bersama kerajaan dalam memastikan kestabilan politik terus terjamin.

Menurutnya, ia menjadi budaya wakil rakyat GPS mengutamakan Sarawak kerana Sarawak berhak untuk mendapat lebih perhatian dalam usaha mendekatkan jurang pembangunan antara wilayah di Sarawak dan Semenanjung Malaysia.

Oleh Adeng Edrus

See author's posts


Digantung kerana berjabat tangan!

JERMAN BUNDESLIGA

BEKAS penyerang Chelsea, Salomon Kalou, telah digantung oleh kelab Jerman, Hertha Berlin setelah menyiarkan video yang menunjukkannya melanggar peraturan penjarakan sosial Covid-19 dengan berjabat tangan dengan rakan sepasukan.

Video Facebook Kalou, 34, yang menyapa pemain Hertha dan pekerja kelab dengan berjabat tangan dikecam oleh liga Jerman, yang telah menerapkan langkah-langkah kebersihan yang ketat ketika ia berusaha untuk mengesahkan lampu hijau politik untuk menyambung kembali musim yang terganggu.

“Gambar Salomon Kalou dari bilik persalinan Hertha sama sekali tidak dapat diterima,” kata Liga Bolasepak Jerman (DFL) dalam satu kenyataan. Hertha mengatakan bahawa mereka telah menggantung pemain antarabangsa Ivory Coast berusia 34 tahun itu “dengan segera”.

Kalou, yang memenangi gelaran Liga Perdana Inggeris dengan the Blues pada tahun 2010, meminta maaf atas tindakannya dan mengatakan bahawa dia seharusnya tahu lebih baik kerana penglibatannya dalam projek kesihatan di negaranya sendiri.

“Saya minta maaf jika tingkah laku saya memberi kesan bahawa saya tidak memandang serius Corona. Untuk itu saya ingin meminta maaf,” katanya.

“Sebalikannya adalah benar, kerana saya sangat prihatin terhadap orang-orang di Afrika, kerana rawatan perubatan di sana tidak begitu baik seperti di Jerman.”Saya benar-benar tidak memikirkannya.”

Bundesliga, yang mensasar untuk menyabung semula musim mereka  pada 16 Mei, mengatakan pada hari Isnin ujian besar-besaran ke atas pemain dan kakitangan telah menghasilkan 10 keputusan positif. – AFP

See author's posts


Pupuk kerjasama kalangan anggota polis

SIBU: Seramai 40 anggota polis Sibu turut mengambil bahagian dalam konvoi unit rondaan motosikal selama sehari ke Belawai dan Sarikei, semalam.

Ketua Polis Daerah Sibu, ACP Stanley Jonathan Ringgit berkata program tersebut diharap dapat dapat memupuk kerjasama erat di kalangan pegawai dan anggota polis dari daerah masing-masing .

“Ini pertama kali kita mengadakan program sebegini bersempena Hari Malaysia yang jatuh pada 16 September.

“Dalam masa yang sama, saya berharap ia dapat menyemai semangat cintakan negara Malaysia di kalangan anggota polis,” katanya.

Konvoi berkenaan diketuai oleh Timbalan Ketua Polis Daerah Sibu Superintenden Collin Babat dan Ketua Bahagian Pencegahan dan Keselamatan Jenayah Sibu DSP Ariffin Bahar diserta unit rondaan polis dari cawangan Sentral Sibu, Sibu Jaya, Lanang dan Sungai Merah.

Stanley menyumpurnakan perlepasan konvoi tersebut belepas dari Ibu Pejabat Polis Daerah (IPD) Sibu sempurnakan sekitar jam 7.30 pagi semalam.

See author's posts


Titi belian ‘hadiah’ tahun baharu

DALAT: Penduduk di Kampung Sungai Kut Muara dekat sini menyatakan kelegaan apabila sebuah jalan titi belian telah siap pada petengahan Disember tahun lepas.

Projek dilaksanakan dibawah Peruntukan Projek Kecil Luar Bandar (MRP) Ahli Dewan Undangan Negeri Dalat, Dato’Sri Fatimah Abdullah berkenaan dianggapkan sebagai ‘hadiah’ tahun baharu bagi penduduk yang terlibat.

Pengerusi Pembangun Jawatankuasa Kemajuan dan Keselamatan Kampung (JKKK) Kampung Kut Muara , Kaunselor David Ulis, justeru menganggap ia sebagai tepat pada masanya.

“Ia adalah peruntukan bina baharu jalan titi menjuju ke perumahan Kampung Kut Hulu dari Kut Bazaar di MRP ADUN merangkap Menteri Kebajikan,Kesejahteraan Komuniti,Wanita, Keluarga dan Pembangunan Kanak-Kanak Dato’ Sri Fatimah Abdullah.

“Dan ia siap tepat pada masanya kerana musim tengkujuh ini kawasan sini boleh dinaiki air,” ujarnya.

Menurut beliau lagi jalan titi sepanjang 212 meter dengn kos RM115,000 itu telah dibina oleh JKKK Kampung Sungai Kut Muara itu sendiri.

“Pembinaan projek ini bermula pada 14 November dan siap sepenuhnya pada 19 Disember lalu.

Ia adalah merupakan jalan pintas atau short cut kepada jalan konkrit yang telah dibina sebelum ini.

Dan projek ini akan memafaakan seramai 100 penduduk di kawasan tersebut,”katanya.

Dan beliau mewakili penduduk setempat mengucapkan terima kasih kepada Fatimah dan Kerajaan Sarawak atas projek yang cukup bermakna berkenaan.

Oleh HENRY B SIYU

See author's posts


CHERPAN LALAU PENDIAU Besai Batang Ubi: Mit Chabi Padi

Tusun Keempat

BALA jelu bekebengap beratika pengering Gajah. Semua pesereta ke dulu ari iya beruji, ba mata sida tak nadai mutung pengering iya.

“Ambu aku tentu Gajah dipilih Raja nyadi jelu ke pemadu kering lagi. Amat iya enda tetingkarka bandir, tang peda dih jamah iya! Kulit kayu abis pechah. Dan kayu abis rarah!” ku bala jelu bejaku betelai-telai enggau pangan diri.

Nyadi pesereta ke kepenudi bendar dikangauka Raja pansut ke midan iya nya tudah Pelanduk.

“Alau Igat Pelanduk, mansang ke mua nuan. Kami ka meda anak jamah nuan ga,” ku Raja Seliman, bejaku sesetengah ngelese tudah Pelanduk, meda gamal tudah tuai tak kelalu awir bansa nya.

Sereta nama iya dikangauka Raja, Pelanduk lalu tekala nya melunchat ke tengah midan. Bediri. Lalu meremi, nyembah Raja Seliman. Tempap jari bala jelu ngenying meretih munyi madang melai ke diserarai api, ngelagu pelanduk, laban pesereta bukai ke udah dulu beruji lalu apin bisi siku ke mereti meremi nyembah Raja baka iya. Disimpul iya sembah.

“Aku enggai nerajang bandir ke udah dipeterajangka sida bukai nya tadi, Raja Besai. Enda alah kumbai bala ila aku tu nandu bekau pengering orang. Manah aku nerajang bandir ke bungas nya,” ku padah Pelanduk sambil nunjuk siti bandir keladan nya ke apin bisi puri.

“Tak ni bandir ke dipilih diri mih, Gat,” saut Raja Seliman.

Baru Pelanduk bediri degir-degir sambil ngingatka leka puchau ke diajar Tekura ngagai iya. Disintakka iya seput. Lalu kesuhka baru nyereta sebut leka puchau:

Hai, gerasi langit, gerasi bukit, gerasi tanah, gerasi tasik!

Datai kitu nulung, mandung aku.

Asuh darah aku nyadi kah

Urat aku nyadi kawat

Tulang kali aku nyadi besi

Poooo!!!

Pia muchau, pia ga Pelanduk murus-murus lengan enggau betis ngambika pemisa puchau nya tama ke dalam tubuh, kenu. Apus leka puchau, lalu semetap dada iya ditempik iya tiga kali. Pelanduk nerais, kejang iya ngenjut belanda surut. Tepantup ba bandir keladan, Pelanduk lalu numbit ngena kaki belakang. Diselinting iya betul nyidi lubang bur. Betis iya masuk enggau pah-pah. Tang laban kaki tudah ke endang numbas pemanjai, semuti ujung tunjing iya bisi mimit rembus ke sepiak nyin bandir.

Meda tunjing Pelanduk pansut ke sepiak, lalu ngapu magang semua jelu. Mata sida tebelenit, iran ati.

“Enda patut-patut!” ku sekeda jelu.

“Raya mih pengagah iban tu,” ku Raja Seliman sambil ngilik-ngilikka pala, entara bechaya enggau enda, laban semesai bulu mata pen iya, baka nya mega jelu bukai, nadai nampaka Pelanduk ke bisi ngembuan pengagah tulang ke ngering nya.

JELU PEMADU GAGAH

“Ti baka tu, nuan siku aja mih Pelanduk, ke begelar ‘jelu ke pemadu gagah’ ari semua bansa kitai jelu ke diau nguan Pulau Borneo tu,” ku Raja Seliman, nyiri Pelanduk. “Udah bekau ke beruji tu ila, badu sebarang kita ke nya bejaku sumbung, ngumbai diri jelu ke pemadu gagah munyi ngelamatu, laban diatu kitai udah nemu Pelanduk mih jelu ke pemadu gagah dalam Pulau Borneo tu,” ku Raja Seliman. Iya enggai bejaku panjai agi ari nya, laban bulu iya-empu ke nyau berasai ngeri meda pengagah Pelanduk nya.

Jelu bukai ke udah enggau beruji bela bekekunduk, maluka diri-empu ke besai aja gamal tang mih pengering tulang alah laban Pelanduk ke ka mesai buah tekang, bebetis baka kuil nya.

Tekura ngaga diri diau jenuh. Iya tembu tak tuchum dalam ati.

“Nadai ga pemintar kita,” ku ati Tekura, “alah tipu kami duai, sambi Pelanduk. Ba kitaaa, tak besai batang ubi, nadai pengering!”

Gagaka diri ke udah nyadi champian, pelanduk nyau kelis-kelis melunchat kia, melunchat kia ba mua mayuh. Iya lalu narit Tekura di jari. “Aram bejalai tua, Sambi. Kitai ke chabi padi tu, anang gila ngulai orang ke batang empasa. Ga udah menang, ngiga alai ngelantangka diri lah!” ku sindir Pelanduk. Tak pedis diri ati pesereta pekit ke alah, ninga sindir iya. Ka tak nyamah iya, nangika diri enda muat ga dilaban Pelanduk.

“Agi bandir keladan dih kebus ditumbit iya! Enti numbit perut kitai, telah agi,” ku runding sida.

Pelanduk lalu ngayunka singkang ngejangka midan. Tekura lalu ringkap-ringkap entudi iya. Seduai terus ngelelangka diri dalam kampung luar nya.

Raja Seliman nyau betati deka mulaika diri. Baka nya mega bala jelu, mulaika diri semua-mua ngagai rumah tangga diri-empu.

Berengkah ari sehari nya, nama Pelanduk belabuh tebilang ditemu bansa jelu ketegal pengering iya. Semua jelu sir magang ka Pelanduk, kelimpah ari Tekura ke nyadi penurai strategi dikena ngemenangka Pelanduk dalam midan penguji pengagah nya.

Ajar: (1) Ensera tu nunjukka ngagai kitai mensia iya nya pemintar sigi mudal besai dalam pengidup.

(2) Ensera tu nunjukka ngagai kitai mensia iya nya kadang-kadang orang ke keredi belayan, tauka enda tentu bagak pendiau tau tak pintar sekalika kering agi ari orang ke besai belayan, tauka lebih seregah, tauka tinggi jaku.

(3) Ensera tu nunjukka ngagai kitai mensia iya nya orang ke ngatur strategi/pemintar suah enda ditemu mensia mayuh; ke ditemu sida semina orang ke nguna tauka mantaika strategi/pemintar nya.

AMBIS…

Oleh PINSIL SARATOK

See author's posts


Bersara: Rossi ‘sudah menyesal’

PENUNGGANG motosikal legena Valentino Rossi, menamatkan perlumbaan MotoGP terakhirnya selepas 26 tahun kelmarin, berpendapat persaraan akan menjadi sukar “terutama pada Mac apabila musim bermula semula”.

Rossi yang berusia 42 tahun, juara dunia sembilan kali dalam semua kategori, menduduki tempat kesepuluh dengan Yamahanya dalam perlumbaan terakhirnya di Valencia, yang merupakan GP ke-432 beliau sejak memulakan kariernya pada 1996.

“Saya bermotivasi dan fokus seolah-olah saya berjuang untuk kejuaraan kerana perlumbaan terakhir adalah perlumbaan terakhir, ia sangat penting,” kata ‘The Doctor’ selepas melepasi garisan penamat di mana dia disambut oleh peminat dan rakan pelumba.

“Ia tidak mudah kerana terdapat banyak tekanan tetapi saya dapat menduduki 10 teratas jadi bermakna saya menamatkan karier panjang saya dalam kalangan 10 pelumba terbaik dunia!” dia ketawa.

“Itu penting bagi saya, saya akan sentiasa boleh berkata bahawa dalam perlumbaan terakhir saya, saya menamatkan saingan dalam 10 teratas. Itu adalah perkara paling penting, untuk cuba berdaya saing, kerana saya masih seorang pelumba.

“Saya tidak mahu berada di tempat terakhir.”

Bendera dengan nombor ‘VR46’ Rossi dikibar di sekitar litar Ricardo Tormo ketika MotoGP memberikan eksponen terhebat mereka satu perpisahan yang hebat.

“Ia adalah hujung minggu yang benar-benar istimewa,” kata Rossi yang memenangi tujuh kejuaraan utama (500cc dan MotoGP) serta mahkota dunia 125cc dan 250cc.

“Saya tidak menjangkakan itu. Saya agak bimbang tentang hujung minggu terakhir kerjaya saya.

– ‘Sangat mengharukan’ –

“Kami membayangkan detik ini untuk masa yang lama tetapi anda tidak pernah tahu bagaimana perasaan kami, jika anda akan dapat kekal fokus pada perlumbaan, jika anda akan merasa sedih. Tetapi ia adalah hujung minggu yang hebat.”

Pada penghujung perlumbaan, yang dimenangi oleh anak didik Rossi dari Ducati, Francesco Bagnaia yang memakai nombor 46 pada topi keledarnya, 75,000 penonton bertepuk tangan ketika rakan-rakan pelumbanya memberinya litar untuk dia membuat pusingan kehormatan secara solo.

“Ia sangat mengharukan. Saya menerima sokongan yang hebat dan rasa hormat yang besar daripada semua orang di paddock dan semua pelumba.”

Musim depan pasukan VR46 Rossi akan membuat penampilan sulungnya dalam MotoGP sebagai satelit Ducati tetapi warga Itali itu sudah berasa sangat kesal kerana meninggalkan sukan yang amat diminatinya itu.

“Saya menyesal berhenti, sudah,” akuinya dengan senyuman .

“Saya fikir ia akan menjadi sukar dalam beberapa minggu dan bulan akan datang, terutamanya pada bulan Mac apabila musim bermula semula dan saya tidak akan berada di sana.”

Penyesalannya yang lain, di sebalik semua gelaran yang dimenanginya, adalah yang dia terlepas.

“Saya ingin memenangi gelaran dunia kesepuluh,” katanya.

“Mungkin jika saya telah melakukan banyak usaha pada tahun-tahun pertama karier saya seperti dalam 10 terakhir, saya boleh memenangi lebih banyak perlumbaan,” katanya ketawa.

“Tetapi tidak mengapa untuk menjadi bodoh sedikit ketika kita masih muda. Kami belajar dengan pengalaman.” – AFP

See author's posts


BESarawak ambil bahagian pavilion sulung secara solo di IMEX Frankfurt 23 – 25 Mei ini

KUALA LUMPUR: Sarawak dijangka mengukuhkan kedudukannya sebagai destinasi antarabangsa untuk legasi, kepimpinan pemikiran dan inovasi menerusi penampilan sulungnya di IMEX Frankfurt, Jerman dari 23 hingga 25 Mei.

Business Events Sarawak (BESarawak) berkata dalam satu kenyataan bahawa Sarawak akan mengambil bahagian dalam pavilion sulungnya secara solo di pameran perdagangan global untuk acara perniagaan.

“Berpegang teguh kepada tema pembangunan komuniti, program pavilion ini akan memberi tumpuan kepada perkara-perkara utama seperti Strategi Pembangunan Pasca Covid-19 Sarawak (PCDS) 2030 yang mana pleno yang disusun khas akan mengetengahkan strategi enam sektor ekonomi dan tujuh sektor pemboleh yang disasarkan untuk pertumbuhan oleh kerajaan Sarawak,” kata kenyataan itu.

Nama pavilion tahun ini ialah ‘Tribe Legacy Sarawak’ dan bertemakan ‘Business Events Support Community Development’ (Acara Perniagaan yang Menyokong Pembangunan Komuniti) iaitu sambutan unik penglibatan kuat industri dengan masyarakat tempatan dan menyumbang kepada kelestarian ekonomi, sosial dan budaya di Sarawak.

Pavilion itu akan menampilkan pameran mengenai pembangunan impak legasi Sarawak, PCDS 2030 dan Jurnal Antarabangsa Acara dan Legasi Perniagaan.

Sementara itu, Menteri Pelancongan, Industri Kreatif dan Seni Persembahan Sarawak Datuk Seri Abdul Karim Rahman Hamzah berkata PCDS merupakan strategi penting kerajaan untuk mencapai kemakmuran ekonomi, keterangkuman sosial dan kelestarian alam sekitar menjelang 2030.

“Kerajaan Sarawak melabur dengan menggunakan acara perniagaan sebagai platform perniagaan dan kerjasama untuk menangani agenda alam sekitar, sosial dan tadbir urus (ESG), oleh itu pleno yang berlangsung di pavilion akan menjadi penting bagi pembuat keputusan global dan pemimpin pendapat utama dalam mana-mana daripada enam sektor ekonomi dan tujuh sektor pemboleh,” katanya.

Ketua Pegawai Eksekutif BESarawak Amelia Roziman berkata, dalam mencerminkan komitmen Sarawak terhadap kemampanan sosial, syarikat itu telah bekerjasama dengan beberapa perusahaan kecil dan sederhana serta NGO untuk mempamerkan rangkaian produk mereka.

“Persatuan, pembeli yang ditaja, rakan industri dan media dialu-alukan untuk melawat pavilion kami, menghadiri mana-mana pleno dan bertemu dengan rakan industri Sarawak.

“Kami menggalakkan persatuan, organisasi pemasaran destinasi dan konvensyen & biro pelawat dari seluruh dunia untuk bertemu di pavilion dan membincangkan bagaimana kami boleh bekerjasama untuk membangunkan impak legasi dan kelestarian secara bersama,” katanya.

Sebagai tambahan, sidang akhbar akan diadakan pada hari pertama (23 Mei) IMEX Frankfurt untuk mendedahkan Pelan Tindakan Induk Impak Legasi tiga tahun dan membuat pengumuman rasmi dengan Kementerian Tenaga dan Kelestarian Alam Sekitar mengenai komitmen mereka terhadap impak legasi.

Memandangkan Kuching ialah Bandar Gastronomi Unesco Malaysia, pengunjung pavilion akan dihiburkan dengan pameran mixologi kreatif oleh penyedia makanan dan minuman, The Bibber’s Tale.

IMEX Frankfurt ialah pameran perdagangan acara perniagaan terbesar di Eropah dan antara yang terkemuka di dunia dengan 2,500 peserta pameran dan lebih 3,000 pelawat bertemu di tapak pameran Messe Frankfurt. – Bernama

See author's posts


S’wak sasar eksport udang cecah RM1 bilion menjelang 2030

KENANGAN … Dato Sri Dr. Stphen Rundi Utom dan Datuk Abdul Rahman Ismail merakam gambar bersama semasa hadir pada Majlis Menandatangi Perjanjijan Usaha Sama Antara Pertubuhan Peladang Negeri Sarawak (PPNS) bersama Sea Horse Corporation bagi Projek Ternakan Udang bertempat di salah sebuah hotel terkemuka di Kuching, semalam. • Foto HERRIEY NAHA

KUCHING: Sarawak menyasarkan eksport udang dari negeri itu mencecah RM1 bilion menjelang 2030, kata Menteri Pemodenan Pertanian dan Pembangunan Wilayah Sarawak, Datuk Seri Dr Stephen Rundi Utom semalam.

Beliau berkata, peningkatan eksport itu juga merupakan perancangan dan sasaran kerajaan negeri untuk menjadikan Sarawak di antara negeri pengeksport terbesar produk makanan pada 2030.

Sasaran itu jelas beliau, mampu dicapai dengan kerjasama kementeriannya melalui Pertubuhan Peladang Negeri Sarawak (PPNS) bersama Sea Horse Corporation Sdn Bhd bagi meningkatkan pengeluaran udang.

Beliau berkata demikian pada sidang media di majlis menandatangani perjanjian untuk projek ternakan udang Rambungan Aqualife Sdn Bhd di antara PPNS dan Sea Horse Corporation Sdn Bhd di sini.

Menurutnya, melalui kerjasama itu kerajaan akan membantu dari segi penyediaan infrastruktur manakala pihak Sea Horse pula menyumbang kepakaran dari segi penternakan.

“Setakat ini, nilai eksport udang Sea Horse telah mencapai RM100 juta dan dalam usaha kerajaan untuk mencapai sasaran RM1 bilion, sebanyak 7,000 hektar tanah diperlukan bagi pembinaan kolam ternakan.

“Kita akan sentiasa memantau usaha sama ini supaya dapat dijayakan mengikut apa yang telah dirancangkan,” katanya. – Bernama

See author's posts


Kes sembuh meningkat bukan isyarat ‘lampu hijau’

KUALA LUMPUR: Hari ke hari, jumlah kes pesakit Covid-19 yang sembuh menunjukkan peningkatan, namun ia bukan ‘lampu hijau’ untuk orang ramai mengingkari arahan Perin- tah Kawalan Pergerakan (PKP) yang memasuki fasa kedua Rabu lepas.

Kerjasama rakyat untuk terus berdisiplin dan patuh kepada PKP mampu memutuskan rantaian jangkitan wabak Covid-19 yang menjadi igauan ngeri masyara- kat seluruh dunia.

Semalam, seramai 108 kes pesakit dijangkiti Covid19 berjaya sembuh dan ia menyaksikan jumlah paling tinggi yang sembuh dan keluar wad dalam sehari, menjadikan jumlah kese- luruhan kes sembuh dalam negara ialah 645 kes.

Ia adalah berita gembira tetapi peratusan rakyat untuk terus patuh kepada arahan PKP juga perlu di- tingkatkan bagi memastikan Covid-19 dapat dihapuskan sepenuhnya.

Semalam adalah hari ke-16 PKP dilaksanakan dan semestinya pihak berkuasa yang menjalankan operasi sekatan jalan raya dan rondaan semakin tegas terutama terhadap orang ramai yang bersikap keras kepala dan ingkar arahan.

Sementara itu, semakan dan permohonan Bantuan Prihatin Nasional (BPN) un- tuk golongan B40 dan M40 yang merupakan sebaha- gian inisiatif Pakej Rangsangan Ekonomi Prihatin Rakyat (PRIHATIN), dijang ka terus meningkat  selepas dibuka Rabu lepas.

Bagaimanapun, Lembaga Hasil Dalam Negeri (LHDN) memaklumkan orang ramai boleh membuat semakan kelayakan BPN pada bila-bila masa sehingga 30 April ini. Ia juga bagi mengelakkan aliran traﬁ k yang tinggi di laman rasmi portal itu dan berkemungkinan akan mengambil masa yang lama untuk diakses.

Bagi ahli Kumpulan Wang Simpanan Pekerja (KWSP) pula, mereka telah mula memohon Skim Pengeluaran Wang Akaun 2 i-Lestari sejak Rabu lepas menerusi i-Akaun (Ahli) se- laras dengan langkah ke- rajaan melanjutkan tempoh PKP.

Ahli KWSP juga mempunyai tempoh masa sepanjang April untuk menghantar permohonan bagi membolehkan mereka menerima bayaran pengeluaran wang secara bulanan bermula Mei, dan memandangkan cawangan KWSP dan Pusat Urusan Perhubungan ditu- tup sehingga 14 April susulan lanjutan PKP, ahli boleh log masuk atau berurusan menerusi aplikasi KWSP i-Akaun atau e-mel menerusi saluran yang ditetapkan.

Selain mematuhi PKP, orang ramai dinasihat terus menjaga kebersihan, jarakan sosial dan melakukan aktiviti berfaedah bersama keluarga di rumah. Namun harus diingat, mereka juga perlu berhati-hati dan menjaga jari-jemari agar tidak menyebarkan berita palsu yang akhir-nya boleh mencetuskan panik dalam kalangan masyarakat.

Jika dilihat,
hampir setiap hari Pasukan Respon Pan-tas Kementerian Komunika-si dan
Multimedia (KKMM) akan mengeluarkan kenya-taan penafian berita tular dalam
media sosial akibat sikap tidak bertanggung-jawab warga maya yang menulis atau
berkongsi info tidak sahih.

Barangkali netizen bosan di rumah tetapi tindakan menularkan berita palsu boleh menyebabkan anda disiasat mengikut Seksyen 233 Akta Komunikasi dan Multimedia (AKM) 1998 yang membawa huku – man denda maksimum RM50,000 atau penjara satu tahun atau kedua-duanya, jika disabitkan kesalahan.

Justeru, fikirlah sebelum
bertindak dan jangan kera-na ingin menjadi yang ter-awal berkongsi maklumat,
diri sendiri yang terjerat. — Bernama

See author's posts


Harapan Atalanta kian pudar

HARAPAN Atalanta untuk mengatasi Juventus bagi merebut gelaran Serie A semakin tipis selepas mencatat keputusan seri 1-1 di AC Milan awal pagi ini.

Pasukan dari Bergamo itu kekal di tangga kedua, lima mata di belakang Juventus dengan berbaki hanya dua perlawanan.

Skuad kendalian Gian Piero Gasperini, Atalanta membelasah Milan 5-0 ketika pasukan itu bertemu kali pertama musim ini pada Disember lalu.

Bagaimanapun mereka ketinggalan selepas hanya 14 minit hasil jaringan menerusi sepakan percuma Hakan Calhanoglu.

Milan yang mencatat tiga kemenangan berturut-turut dalam liga perlu berterima kasih kepada penjaga gol, Gianluigi Donnarumma yang menyelamatkan penalti minit ke-24 Ruslan Malinovskyi.

Bagaimanapun Duvan Zapata menyamakan kedudukan buat pelawat 10 minit kemudian.

Matteo Gabbia gagal mengeluarkan bola dan penyerang Colombia, Zapata mengambil peluang menyamakan kedudukan.

Milan kekal di tangga keenam, satu mata di belakang Roma dan berada di landasan tepat untuk saingan Liga Europa musim depan.

See author's posts


RM300, rezeki udang galah

TANJUNG MANIS: Semalam merupakan rezeki bagi seorang gadis penjual udang galah, apabila udang galah sebanyak lima kilogram (kg) yang dijualnya habis di beli oleh Menteri Muda Perancangan Bandar, Pentadbiran Tanah Dan Alam Sekitar, Datu Len Talif Salleh yang dalam perjalanan dari Tanjung Manis ke Sarikei.

Shakira Mujah berusia 18 tahun merupakan seorang gadis yang telah tamat belajar tingkatan 5 di Sekolah Menengah Kebangsaan (SMK) Bandar Bintangor.

Shakira mempunyai lapan adik-beradik, empat lelaki dan empat perempuan. Shakira dan ayahnya, Mujah Juning menjual udang galah di sebuah gerai kayu di tepi jalan berhampiran dengan Jambatan Stubah, Jalan Tanjung Manis – Jalan Sibu.

Gerai beratapkan zink dan bertiangkan kayu itu menjadi pusat rezeki untuk Shakira dan ayahnya. RM300, rezeki udang galah Udang galah tersebut merupakan hasil tangkapan ayahnya di sungaisungai berdekatan dengan rumah panjangnya.

Walaupun kini punca pendapatan mereka terjejas kerana wabak Covid-19 dan pelaksanaan Perintah Kawalan Pergerakan (PKP), namun ia tidak mematahkan semangat mereka untuk terus mencari rezeki dengan menjual hasil tangkapan udang galah.

Harga udang galah yang dijualnya bergantung kepada saiz udang galah. Jika berdasarkan saiz udang galah tersebut, harga udang galah yang dijualnya berharga dalam lingkungan RM50 hingga RM 60 untuk sekilogram.

Shakira Mujah dan ayahnya turut berterima kasih kepada Datu Len kerana membeli habis semua udang galah yang dijual digerai mereka semalam.

See author's posts


Rakyat Malaysia perlu mula serius

KUALA
LUMPUR: Situasi di hospital menyaksikan perkembangan yang semakin  memberangsangkan dengan jumlah pesakit
Covid-19 pulih melebihi kes positif baharu semalam namun keadaan di luar masih
penuh dengan cabaran dan perlu diberi perhatian serius oleh rakyat secara
keseluruhan.

Memandangkan
masih ramai rakyat yang ‘sihat’ ini degil, maka Jumaat lepas sekali lagi
diumumkan bahawa Perintah Kawalan Pergerakan (PKP) dilanjutkan selama dua
minggu buat kali kedua.

Fenomena
degil rakyat Malaysia ini juga menimbulkan persoalan kepada Menteri Kanan
(Kluster Keselamatan) Datuk Seri Ismail Sabri Yaakob yang keliru sama ada
kompaun RM1,000 terhadap individu langgar PKP mungkin terlalu rendah sehingga
masih ada yang ingkar.

“Saya
tidak tahu mengapa masih ramai ingkar PKP, tidak pasti… kemungkinan juga
kompaun RM1,000 itu terlalu rendah,” kata beliau yang juga Menteri Pertahanan.

Malah
berkali-kali juga Perdana Menteri Tan Sri Muhyiddin Yassin sendiri mengajak
rakyat secara keseluruhan berjuang bersama-sama barisan hadapan di hospital
dengan cara yang amat mudah iaitu ‘duduk sahaja di rumah.’

Ketua
Pengarah Kesihatan Datuk Dr Noor Hisham Abdullah pula yang setiap hari
bertungkus-lumus mengakui penularan pandemik Covid-19 berjaya dibendung ke
tahap sedikit stabil disebabkan PKP namun ia masih di peringkat pertengahan dan
memerlukan tindakan pencegahan serta kawalan berterusan.

Dari
dalam hospital, Dr Noor Hisham berkata jumlah pesakit yang pulih sepenuhnya dan
discaj dari wad sehingga semalam ialah 222 orang, melebihi kes positif baharu
sebanyak 118.

Jumlah
kumulatif kes yang pulih sepenuhnya dan discaj dari wad pula ialah 1,830 iaitu
sebanyak 42.11 peratus daripada jumlah keseluruhan 4,346 kes.

Justeru,
rakyat Malaysia duduk sahaja di rumah.

Letakkan
noktah kepada penularan kes baharu, elak PKP fasa ketiga dilanjutkan lagi ke
fasa keempat. – BERNAMA

See author's posts


Keenakan udang sepit biru Sepupok

KEENAKAN rasa isi udang segar yang dimasak dengan pelbagai cara di kawasan luar bandar telah menarik minat orang ramai untuk datang menikmatinya terutama pada hujung minggu.

Di daerah Subis terdapat empat kawasan yang terkenal dengan udang iaitu Bekenu, Batu Niah, Sepupok dan Suai sehingga menjadikan kawasan ini sebagai lokasi sasaran kaki pancing mencari udang sepit biru.

Terdapat banyak lubuk udang yang menarik untuk memancing di Sungai Sibuti, Niah dan Suai. Justeru ia menjadi medan untuk penduduk tempatan melakukan aktiviti memancing dan menjala bagi membantu menambahkan pendapatan.

Kerana keenakan rasa udang sepit biru di sini telah menjadi tumpuan dan rebutan kepada pengusahaan kedai-kedai makan di daerah ini.

Kebiasaannya udang sepit biru ini dijual pada harga RM80 hingga RM100 sekilogram di pasar basah mengikut saiz, namun harganya agak murah sedikit jika dibeli terus daripada pemancing.

Bagi Kapitan Pui Kuan Peng , salah seorang pengusaha kedai makanan di Batu Niah dan Sepupok, biasanya beliau akan menempah awal udang daripada penduduk tempatan.

Katanya, selalunya beliau akan menempah udang dalam kuantiti yang banyak kerana pengunjung semakin ramai ke Batu Niah dan Sepupok yang kini mempunyai beberapa lokasi pelancongan.

Antara lokasi yang sering dikunjungi pengunjung ke kawasan Niah masa kini ialah Air Terjun Giam Klimau, Air Gelongsor Giam Bidai dan Taman Negara Gua Niah.

“Disebabkan Batu Niah dan Sepupok terletak di dalam laluan perjalanan dari Miri dan Bintulu, ramai yang akan singgah di kedai makan untuk bersarapan dan mi udang merupakan pilihan utama.

Kata Kapitan Pui, permintaan biasanya meningkat pada hujung minggu sehingga beliau terpaksa menyediakan lebih seratus kilogram udang sepit biru bagi memenuhi permintaan pelanggan.

Tambahnya, keenakan udang sepit biru yang biasa menjadi pilihan utama pengunjung telah membuka ruang kepada lebih ramai pengusaha kedai makan untuk beroperasi.

Oleh Adum Liu

See author's posts


Disneyland Hong Kong kembali ditutup

HONG KONG: Disneyland Hong Kong kembali ditutup selepas hanya kira-kira sebulan beroperasi semula.Taman tema itu, yang dibuka semula pada 18 Jun lalu, ditutup selepas Hong Kong memperketatkan langkah penjarakan sosial berikutan peningkatan kes baharu Covid-19.“Sebagai mematuhi arahan kerajaan bagi pencegahan Covid-19, taman Disneyland Hong Kong akan ditutup sementara bermula 15 Julai,” kata seorang jurucakap Disney.Hotel di resort Disneyland Hong Kong bagaimanapun akan tetap dibuka dengan menyesuaikan tahap perkhidmatan seperti yang diperlukan, menurut jurucakap itu. “Langkah-langkah kesihatan dan keselamatan yang lebih baik akan diterapkan sebagai mematuhi garis panduan daripada kerajaan, seperti penjarakan sosial dan peningkatan tahap kebersihan,” tambahnya lagi.Taman dan resort adalah penyumbang keuntungan utama bagi Disney. Ia menghasilkan lebih dari AS$ 26 bilion pada tahun fiskal 2019, tetapi mengalami kerugian pada suku pertama tahun ini kerana wabak tersebut.Disney World memulakan pembukaan secara berperingkat bagi taman Magic Kingdom dan Animal Kingdom pada hujung minggu lalu.Dua tamannya yang lain, EPCOT dan Hollywood Studios, akan dibuka semula pada 15 Julai. – AFP

See author's posts


Bubur lambuk Tunku Azizah untuk petugas barisan hadapan

KUALA LUMPUR: Petugas barisan hadapan di sekitar ibu negara semalam bertuah apabila Raja Pemaisuri Agong Tunku Hajah Azizah Aminah Maimunah Iskandariah yang terkenal dengan hobi memasaknya, berkenan menyediakan juadah bubur lambuk buat golongan itu.

Istimewanya bubur lambuk yang dimasak mengikut resipi dari Johor dan Pahang itu, turut mendapat ‘sentuhan’ daripada Yang di-Pertuan Agong Al-Sultan Abdullah Ri’ayatuddin Al-Mustafa Billah Shah yang berkenan mencemar duli membantu Raja Permaisuri memasak di perkarangan surau utama Istana Negara semalam.

Turut membantu menyediakan juadah itu ialah Tengku Puteri Raja Tengku Puteri Afzan Aminah Hafidzatullah Al- Sultan Abdullah.

Sambil dibantu kira-kira 180 pegawai dan kakitangan Kelab Kebajikan dan Sukan Istana Negara (KEKSIN), Tunku Azizah kelihatan lincah ‘beraksi’ sejak awal proses memasak makanan tradisi setiap kali bulan Ramadan itu, yang disiapkan dengan mengambil masa kira-kira tiga jam.

“Saya harap bubur lambuk ini dapat hiburkan perut, selera dan hati petugas barisan hadapan kita. Harap bubur ini sedaplah kerana saya bukan masak ala kadar, masak bahan-bahan semua cukup, bagaimana saya makan begitulah saya masak,” titah Tunku Azizah kepada pemberita.

Tunku Azizah juga mezahirkan hasrat untuk mengagihkan bubur lambuk kepada rakyat di pintu-pintu Istana Negara, namun disebabkan kekangan Covid-19, baginda berharap program itu dapat dibuat pada tahun hadapan.

Sementara itu, Pengerusi KEKSIN Mohd Irfan Idrus berkata, program memasak bubur lambuk yang bermula kira-kira 11.30 pagi itu merupakan aktiviti tahunan dianjurkan pihaknya bersempena bulan Ramadan.

Katanya, sebanyak empat kawah bubur lambuk dimasak pada semalam, dua menggunakan resipi Johor dan dua lagi resipi Pahang.

Mohd Irfan yang juga Ketua Pegawai Pentadbir di Istana Negara berkata, sebanyak 1,600 bubur lambuk diagihkan kepada petugas barisan hadapan di Kuala Lumpur semalam sebagai menghargai jasa mereka dalam membantu negara memerangi pandemik Covid-19. – Bernama

See author's posts


Bayern jumpa PSG di final

DUA gol Jaringan Serge Gnabry dan satu gol lagi Robert Lewandowski memberikan pemburu treble dari jerman, Bayern Munich slot dalam aksi final menentang Paris Sain-Germain isnin ini.

Lewandowski meledak gol ke-55 peribadinya musim ini ketika Bayern Munich membenam Lyon 3-0 di Lisbon awal pagi semalam.

Juara Bundesliga dan Piala Jerman, Bayern memburu ulangan pencapaian treble mereka pada 2013.

Sementara gergasi Perancis, PSG pula dalam usaha melakukan percubaan menjulang trofi berkenaan buat pertama kali dalam sejarah kelab itu.AFP

See author's posts